
DIALUNA mainta por a mira soldanan ta train pa e ceremonia pa cu apertura di aña parla- 
mentario nobo. Awe e caminda riba L.G. Smith Blvd cu ta pasa dilanti sede di Gobierno 
y Parlamento lo ta cera pa trafico. Despues di e ceremonia, lo tarda un rato pa habri e 
caminda. Ta calcula pa merdia e lo ta accesibel pa trafico bek. Ayera tabatin e ceremonia 
normal di cierre y manera e ta un tradicion caba e posicion di Presidente y Vicepresidente a 
bay pa esnan cu ta forma e coalicion. Den e caso aki, Edgard Vrolijk a ripiti como Presidente. 
Por sigui e ceremonia via e canalnan oficial di Gobierno. 


TUR COS TA CLA 


AWE AÑA PARLAMENTARIO 
NOBO TA CUMINSA 

REVPAR PA 
AÑA AINDA 
NO A YEGA 
NIVELNAN 
DI 2019 

TUR LIFT 
INSTALA MESTER 
PASA DEN 
UN KEURING 


ARUBA TA PREPARANDO 
PA MONSTER TRUCK Y A 
CUMINSA REGALA TICKET 

N 
a luna di november 2021, gobierno a dicidi di permiti e 
compania estatal WEB Aruba NV, di firma un contract 
cu Eagle LNG pa suministracion di gas na e compania di awa 
y electricidad den futuro, sin cu Parlamento a ser permiti pa 
mira e acuerdo aki. 
E tempo ey a bisa cu e contract firma ta a base di un NDA cu 
ta nifica un ‘non-disclosure agreement” caminda no ta ser 
permiti pa ningun di dos partido envolvi den e acuerdo aki, 
divulga su contenido na publico. 


Parlamento nunca a haya e contract aki pa mira caminda 
hasta a surgi un situacion hopi delicado ora cu Parlamentario 
pa fraccion di RAIZ y Vice Presidente di Parlamento, Raymond 
Kamperveen, lo a exigi pa mira e contract aki y hasta cu e lo 
no sostene esaki si e no mira contenido di e acuerdo. 
Na final di dia Kamperveen a bira sostene e acuerdo tog 
pero tabata bisto den e asunto aki, cu ta gobierno ta dicidi 
kico ta pasa den Parlamento, na luga cu Parlamento ta esun 
cu ta controla maneho di gobierno. 


Den henter e asunto di ex Minister Marisol Lopez Tromp 
kende den Parlamento a denuncia actonan di corupcion 
haci pa su ex lider di partido POR, Otmar Oduber, 
ta gobierno a pidi pa suspende e reunion pa Prome 
Minister reuni cu e actual lider di MAS, mustrando 
un biaha mas den e caso ey, cu ta gobierno ta 
manda riba Parlamento y no ‘andersom.’ 
Ayera mainta a surgi otro prueba palpabel 
cu en realidad e dos fraccionnan 
cu ta sostene gobierno, esta frac- 
cion di MEP y di RAIZ, cu ta den 
Cocolishi ta wordo dicidi kico ta 
pasa parida den Parlamento y cu 
ta gobierno mes ta controla su 
propio maneho. 


Prome Minister Evelyn Wever Croes ayera mainta a atende 
cu henter e asunto di “aanwijzing” cu tin riba mesa contra di 
su gabinete mustrando cu Hulanda a pidi pa Aruba presenta 
tur observacion of keho cu e tin contra e forma di procede 
di CAft y cu esaki ta un asina yama “zienswijze” cu lo wordo 
atendi den e reunion di RMR, no fin di luna di September 
pero na luna di October. 


Ayera mainta e prome mandatario a confirma cu en realidad 
ta su gobierno ta defini e rol cu tanto fraccion di MEP y di 
RAIZ por of tin mag di hunga den Parlamento. 
Ya caba su gobierno a manda e carta menciona cu ta ser 
yama un “zienswijze” pa Hulanda pa wordo atende pero 
cu apesar cu siman pasa Minister Glenbert Croes a divulga 
algun di e puntonan di e carta aki, su persona mes lo no 
informa Parlamento di e contenido aki. 


“No ta tur parlamentario tabata sa di a haci bon uzo di 
esaki”, tabata declaracion di Prome Minister, sin refiri na 
cual Parlamentarionan e ta señala den e caso aki. Pero e 
ta un mensahe cla na henter Parlamento, caminda Prome 
Minister di Aruba cu maneho di su gobierno tin cu wordo 
controla pa Parlamento, ta bin dilanti y informa cu no ta tur 
parlamentario ta di confia cu maneho di su gobierno. 


Aki e ta referi sin duda tambe na e dos fraccionnan cu ta 
sostene su gobierno, ya cu no tin Parlamento pazuid y 
Parlamento panord, pero un solo institucion cu legalmente 
tin como tarea pa controla maneho di su gobierno. 
Ainda mas tristo di e realidad aki ta e hecho cu henter 
e controversia, e falta di respet aki, ta ser acepta pa 
Parlamentarionan cu ta sostene su 
gobierno. 


Prome Minister “cambiando bida” di Parlamentarionan 


Gabinete Wever Croes no ta confia 
Parlamento cu mester controla su maneho 

A 
ruba Hotel & Tourism Association (AHATA)  ta raporta 
cu na luna di Augustus hotelnan a logra bon recupera- 
cion, pero e entrada di prome 8 luna di 2022 ainda no a yega 
nivel di 2019. 


AUGUSTUS 2022: 
• Ocupacion: E grado di ocupacion tabata 82%; repre- 
sentando un recuperacion di 95% compara cu nivel di 
ocupacion na 2019. 
• ADR: E balor averahe di cada camber bendi tabata $289.64, 
cual ta 22% mas cu na 2019. 
• RevPAR: E entrada averahe pa tur camber disponibel tabata 
$238.52, cual ta un aumento di 15% compara cu RevPAR di 
Augustus 2019. 


AVERAHE DI PROME 8 LUNA DI 2022: 
• Ocupacion: E ocupacion averahe di prome 8 luna tabata 
74%; representando un recuperacion di 86% compara cu 
2019. 
• ADR: E balor averahe di cada camber bendi tabata $310.05, 
cual ta 9% mas cu mesun temporada na 2019. 
• RevPAR: E entrada averahe pa tur camber disponibel tabata 
$229.31, cual ta 7% menos cu RevPAR di prome 8 luna di 
2019. 


PROYECCION: 


Ta proyecta un recuperacion di 90% pa ocupacion di luna di 
September y expectativa pa ful aña 2022 ta un recuperacion 
di 88% compara cu ocupacion di 2019. 


TIMESHARE: 
Ocupacion na propiedadnan Timeshare tabata 86% na 
Augustus. 


Hotel miembro di AHATA:  
Amsterdam 
Manor 
Beach 
Resort, 
Barceló 
Aruba, 
Boardwalk Boutique Hotel, Brickell Bay Beach Club, Bucuti 
& Tara Beach Resort, Courtyard by Marriott, Divi & Tamarijn 
All-Inclusive, Eagle Aruba Resort, Holiday Inn Resort Aruba, 
Hyatt Regency Aruba, Hyatt Place Aruba Airport, Manchebo 
Beach Resort, Marriott Aruba & Stellaris Casino, Paradera 
Park, Radisson Blu Aruba, Rehoboth Peaceland Boutique 
Hotel, Renaissance Wind Creek Aruba  Resort,  The Ritz- 
Carlton Aruba, RIU Palace Aruba, RIU Palace Antillas y Talk 
of the Town Hotel.  


Timeshare miembro di AHATA: 
Divi Aruba Phoenix, Divi Dutch Village, Divi Village Golf, La 
Cabana, Marriott Ocean Club, Marriott Surf Club, The Mill 
Resort. 


Vacation rental miembro di AHATA: 
Aramis Real Estate, Aruba’s Life Vacation Residences, Aruba 
Happy Rentals, Casiola Aruba, Cobalt Blue Fusion (Blue, 
Azure), Ford Property Management, Turibana Plaza, Santa 
Lucia Landhuis. 


RevPAR pa aña ainda no a yega nivelnan di 2019 

D 
urante tratamento di e caso Avestruz, tin algo cu a tuma 
luga cu a pone mi pensa si e Hues cu ta sinta pa atende 
cu e caso aki, lo por sigui na cabes di esaki of Corte tin cu 
trece un otro Hues aden. 
Mi a scucha y lesa hopi informacion cu a bin dilanti, tanto 
pa medionan di comunicacion, pa abogadonan cu esunnan 
envolvi y caminda tin un observacion haci pa e Hues cu ta 
trata e caso, cu mi a haya un tiki controversial. 


Segun publicacionnan den prensa despues di tratamento di 
e caso siman pasa diaranson, mi a tuma nota cu e Hues 
den e caso aki, dado momento lo a haci e observacion na 
Parlamentario Benny Sevinger, un expresion cu mi ta haya 
hopi contradictorio. 


Dado momento, segun relatonan di prensa, Hues lo a haci 
e observacion na acusado Sevinger bisando cu e tabata un 
“stempel machine,” cu den cierto forma, a zona manera un 
tipo di condena caba contra di e acusado. 
Un observacion cu a spera sali for di un Fiscal cu den nomber 
di Ministerio Publico ta presenta e acusacionnan contra di e 
acusado pero na momento cu scucha e Hues mes haci esaki, 
e ta manera cu ya e Hues a forma su opinion caba riba e 
caso sin cu a atende cu esaki den su totalidad. 
A keda e pregunta e ora di con abogado 
di e acusado envolvi, no a cuestiona e 
observacion aki 
di e Hues, 


ya cu aki por papia di un “pre-judging” di un acusado cu e 
observacion aki haci caminda practicamente el a presenta 
su impresion cu e tin caba di e acusado. 
Hasta un situacion di e indole aki, por conduci cu tin cu bay 
over na substitui e Hues aki ya cu den cierto sentido, el a 
presenta caba prome cu e caso a finalisa den su totalidad, 
loke e ta pensa di e acusado y den un caso serio asina, esey 
no tin mag di tuma luga. 


Loke defensa awor tin cu mustra ta cu e ex Minister no a haci 
su mes culpabel na algo ilegal pero e solo hecho cu ya caba 
e Hues concerni cu e caso aki a fiha un opinion pa motibo cu 
Benny Sevinger a firma miles di peticion pa tereno di gobi- 
erno, ta bay influencia e decision aki sin duda algun. 
Na tur momento un Hues den cualkier caso cu e tin cu presidi 
esaki, tin cu keda mas neutral posibel pa asina tur envolvi ta 
sinti nan mes sigura cu e proceso ta uno imparcial, caminda 
derecho di cada un envolvi, ta wordo sigura y conserva. 
Den e caso aki, cu e observacion haci pa e Hues aki, e ta 
crea un base caminda e imparcialidad pa logra un decision 
husto, ya no ta existi na e momentonan aki y esey sin duda 
ta di lamenta. 


Cu defensa lo por presenta un peticion pa hala e Hues for 
di su posicion den e caso aki tambe por ta posibel pero 
na e momento aki, ta mustra cu esey lo no sosode y cu e 
Hues lo sigui atende cu e caso pero cu perdida 
di cierto credilidad di e institucion cu e 
ta representa. 


Nomber y adres 
conoci pa redaccion 


Opinion Propio 


Hues practicamente a “anuncia” 
su opinion caba den caso Avestruz 

Doño di auto a lubida 
unda el a staciona su auto 


Nada di joyriding 


P 
a banda di 11’or di diasabra mainta, polisnan ta wordo dirigi na 
Santana di Cacho pa un caso di joyriding, caminda antisocial- 
nan lo a bay c’un auto Chevrolet Spark color roos. 
Na e sitio oficialnan ta papia cu e homber di inicial D. kende ta 
declara cu diasabra mainta 11’or el a laga su auto menciona intacto 
staciona na altura di Santa Cacho na Seroe Colorado na yabi y den 
bon condicion atras. 
Hunto c’un amigo di dje nan a drenta lama pa bay sambuya y a laga 
e yabi riba e spring dilanti di e auto pero ora cu el a sali for di lama 
banda di 2’or di merdia, el a nota cu nan a bay cu su auto sin su 
permiso. 
Polisnan a tuma tur informacion for di e homber y a pasa esaki pa 
central di polis. 
Sinembargo banda di 4’or di atardi, polisnan patruyando den 
bisindario ta bin nota e Chevrolet Spark roos aki, cual lo a wordo 
horta, staciona ainda na altura di Santana di Cacho, e mesun auto 
pa cual a duna keho di joyriding. 
A tuma contacto cu doño di e auto cu a haci e denuncia algun ora 
prome y el a bin na e sitio pa busca su auto y mesora a nota cu 
ningun momento a joyride e auto of cu esaki lo tin un of otro daño 
na dje. 
Mas despues doño di e auto a presenta na warda di polis pa duna 
su disculpa ya cu el a lubida na unda el a staciona su auto y ora cu 
el a sali na un otro sitio for di lama na Santana di Cacho, el a asumi 
cu nan a horta su auto y a ofrece su disculpa pa esaki. 


Tira cu arma di candela y core piki ‘huls’ 


C 
entral di polis diasabra marduga banda di 2’or, a dirigi un patruya cu 
urgencia pa Lekker Bar & Restaurant, caminda lo tin un caso di tira- 
mento a tuma luga. 
Na e sitio polisnan ta controla prome den bisindario pero no ta mira nada 
particular y ta bay papia cu security di e luga kendenan ta declara cu e 
tiramento aki, a tuma luga dilanti di un gym banda di e bar. 
Segun nan declaracion, na a scucha sigur un total di shete disparo cu a 
tuma luga y mesora polisnan a bay na e sitio for di unda e tiramento aki lo 
a tuma luga pero no ta mira nada y a bay over na busca pa si tin ‘hulsnan’ 
na e sitio pero no ta topa cu algo. 
Un rato despues ta drenta informacion cu testigo a mira dos persona 
masculino piki e hulsnan dilanti di un kiosko den bisindario prome cu 
polisnan a yega na e sitio y nan a bandona e luga mesora despues. 
Polisnan a nota hopi glas kibra riba e caminda concerni y e oficialnan di 
polis a avisa central di tur esaki. 


D 
iadomingo anochi algo prome cu mey ano- 
chi, polisnan motorisa ta duna orden na 
chauffeur di un auto Toyota Vitz shinishi pa para 
y den cual auto tabatin cinco persona. 


Motibo cu a bay over na para e auto aki pa un 
control, ta debi na e hecho cu asina cu e auto a 
pasa banda di e rotonde di Noord, holo di mari- 
huana tabata sali for di e auto. 


Ora cu polisnan a bay papia cu chauffeur di e 
auto, e persona aki no a trata di sconde algo 
pero mesora e chauffeur di inicial K. a informa 
polisnan cu nan a huma marihuana y na mes 
momento a informa polisnan cu e tin algun sticks 
di marihuana ainda y un maler. 


E chauffeur a dicidi di entrega tur esakinan na 
polisnan sin problema algun cual materialnan a 
wordo confisca tambe pa polisnan y despues e 
grupo por a sigui nan caminda. 


Chauffeur ta 
entrega aparato 
y marihuana 
na polis 

D 
ialuna mainta, durante conferencia di prensa di 
Gobierno di Aruba, Minister di Husticia y Asun- 
tonan Social Rocco Tjon a elabora riba e warda di po- 
lis di Noord cual a keda completamente renoba. Ban- 
da di esaki, e trabounan pa loke ta e busto di Tino 
Ruiz ta kedando cla y dentro di poco lo tin un desta- 
ho pa asina compania ganado por inicia cu e trabou- 
nan pa loke lo bira Plaza Tino Ruiz, situa dilanti war- 
da di polis di Noord. 


E proyecto aki ta uno sumamente importante, prin- 
cipalmente pa Cuerpo Policial di Aruba, mirando cu 
e proyecto aki ta consisti di tres parti. Pa loke ta 
e trabounan cu mester sosode na e warda di Polis 
mes, esaki a inicia algun tempo atras y siman pasa 
a aproba e siguiente fase di e proyecto aki cual ta e 
plaza Tino Ruiz den feliz memoria. Manera ta conoci, 
e proyecto pa traha e busto di Tino Ruiz ya caba a 
inicia y ta den su fase final, y muy pronto lo wordo 
aloca dilanti warda di Polis di Noord cual lo bira Plaza 
Tino Ruiz. Pues, manera a menciona, esaki ta un 
proyecto sumamente importante pa Cuerpo Policial 
mirando e nificacion cu esaki tin pa nan, pero tambe 
esaki ta e muestra di e aprecio cu ambos Cuerpo 
Policial y Gobierno di Aruba tin pa e trabou duro cu 
nos Agentenan Policial ta haci. 


Pa loke ta e busto di Tino Ruiz, ya Artiopia ta trahando 
riba esaki pa algun tempo y nan ta den e fase final. 
Otro luna e busto lo wordo treci Aruba, pa despues e 
trabounan pa e plaza por inicia, mirando cu e busto 
mester ta fisicamente presente pa asina na Aruba 
mes nan por traha e pia riba cual e busto lo bay wordo 
aloca. Durante ful e proceso aki, e familiaresnan di 
Tino tawata envolvi. Nan mes a bay Colombia tambe 
caminda e busto a wordo traha pa nan mes por a 
wak, duna nan acuerdo pa cu e producto final, te 
hasta yuda traha riba e busto, cual Sr. Senchi, kende 
ta encarga cu e proyecto aki, a aprecia hopi. 


Por ultimo, e mandatario a indica cu fin di luna DOW lo 
inicia cu e destaho, pa e proyecto di Plaza Tino Ruiz, 
caminda e partido cu gana e destaho, lo por inicia cu 
e trabounan pa despues di 50 dia Plaza Tino Ruiz por 
bira un realidad. Ta papia aki di un inversion di alred- 
edor di mey miyon florin pa por realisa e proyecto aki. 


Minister Rocco Tjon: 


A renoba warda di polis di Noord 


Pronto Plaza Tino Ruiz lo bira un realidad 


7 


AWEMainta 
Politica 
Diamars, 13 September 2022 


D 
urante Conferencia di Prensa di Gobierno di Aruba dial- 
una mainta, Prome Minister Evelyn Wever-Croes a an- 
uncia cu dialuna, 12 di September, 2022, ta de-escala e fase 
di crisis y ta bay den fase di rehabilitacion cu lo dura te cu 
31 di december di e aña aki. Esaki kiermen, Prome Minister 
a indica, cu no ta bay traha mas cu e landsbesluit, e decre- 
to, ni e ‘ministeriele regelingen’ basa riba e ley di calamidad. 
“Nos ta trek in e landsbesluit desde awe, 12 di September, 
2022 den cual a decreta Covid como un crisis. 


Prome Minister a enfatisa cu e rehabilitacion ta parti di e 
crisis. “Pues mi kier ta enfatico cu nos no a recupera ainda 
100% pero pa loke nos mester sigui haci, nos no mester 
haci uzo di e decreto basa riba e ley di calamidad”. 


Prome Minister a indica cu ainda tin dos apecto di esaki cu 
ta preocupante, esta e situacion socio-economico cu e crisis 
di Covid a ocasiona y e parti di salud mental. Y esaki tin 
atencion debido di Gobierno. 


Prome Minister ta urgi cada cuidadano di 
pais Aruba pa tene cuenta cu desde awe, 
Covid ta bira mescos cu otro virus por 
ehempel bruela. Y e responsabilidad 
di cuido ta cerca cada ciudadano. 
Gobierno no lo tuma medida mas 
pa yuda nos pueblo cuida. Esnan cu 
ta sinti cu nan tin sintoma di Covid, 
mester tuma nan mes un deci- 
sion pa acudi na docter di cas 
cu lo guia e ciudadano den 
e proceso. “Test, isola y 
cuarentena no ta oblig- 
acion legal mas. Por lo 
tanto lo no tin 
control 
mas 
tampoco riba 
ken ta keda 
paden 
ora 
di 
isolacion of cuaren- 
tena. 


Pero nos ta recomenda 
si pa si bo ta sinti 
malo, bo test y si bo ta 
positivo isola bo mes 
y pa e famia tambe 
tene cuenta cu cuar- 
entena”. 


Covid a causa hopi perdida y dolor y ainda nos no a caba di 
recupera di esakinan. Nos ta corda 13 di Maart 2020 ora e 
prome dos casonan a wordo detecta na Aruba. 


Dia 16 di Maart nos a cera scol, cera frontera y bin cu toque 
de queda. Tur esakinan ta cosnan cu nunca antes Aruba a 
yega di experiencia. Nos por a mira nos cayanan, aeropuerto 
y hotelnan bashi y un temor grandi den nos comunidad cu 
kico lo bay pasa y con nos ta bay recupera di esaki. 


Sinembargo un biaha mas, Aruba a bin hunto y mustra cu ora 
nos para hunto nos tin un forsa grandi di resiliencia pa nos 
bin bek y para riba nos pia. Ya caba na comienso di juni nos 
a cuminsa habri frontera cu Merca, Hulanda y despues pa 
cruceronan. Tabata tin hopi presion especialmente riba nos 
cuido, hospital, cuido intensivo y orden publico pa mantene 
ordo durante toque de queda etc. 


DVG a mustra su cara fuerte y por a atende cu tur e task- 
force y tareanan grandi. Nos tabata tin un maneho di test y 
despues un di vacunacion cu tabata ehemplar pa e region 
akinan. Esaki ta danki na nos profesionalnan, nos frontliners 
cu a haci tur esaki posibel. 


“Covid tey ainda y ainda nos no ta recupera 100 %. Aruba 
ta conta riba abo pa abo carga bo responsabilidad pa esaki 
no bira un crisis mas”. Hunto nos ta rehabilita di e pandema 
aki y mira riba un futuro prospero y traha pa e bienestar di 
cada ciudadano”, Prome Minister Evelyn Wever-Croes a 
expresa. 


Desde dialuna 12 di september 2022 


Gobierno ta cuminsa cu fase di rehabilitacion di Aruba 

N 
a clausura di e aña parlamentario 
ta custumber di duna un relato di 
trabounan den Parlamento. Parlamen- 
tario drs. Mervin Wyatt-Ras ta haya cu 
durante e aña parlamentario cu a pasa 
2021-2022 a lanta diferente comision 
fiho dor di split comisionnan for di otro 
sin e resultado apropia. 


Por nota cu comisionnan no a reuni 
mucho. P.e. gezin en ouderenzorg cu 
tabata forma parti hunto cu commissie 
volksgezondheid a reuni solamente 2 
biaha. Esaki mientras nos famianan no 
por mas y no tin pan pa pone riba mesa. 
Comision di turismo cu ta asina impor- 
tante pa nos economia a reuni sola- 
mente un biaha. Comision di ciencia, 
innovacion y energia no a ni reuni. 
Comision labor tampoco no a reuni, 
mientras nos pueblo ta sin trabou 
mientras e comision di relacionnan cu 
America di Norte tampoco no a reuni.  
Ni papia di comisionnan di independi- 
sacion di Parlamento cu a paga hende 
pa skirbi rapport no a reuni, ni e comis- 
ionnan particular di cambio di nos 
constitucion, ombudsman y monitoring 
di SDG’s.  


Pa loke ta trata optimalisacion di func- 
ionamento di Staten tampoco no a 
reuni niun biaha.  
Ta lamentabel cu e constelacion 
Mep-Raiz tampoco no ta habri ni trans- 
parente pa laga nan coleganan di 
oposicion tambe ta (vice)presidente di 
comisionnan. E ora sigur cu si lo traha 
mas efectivo.  Zogenaamd nan lo por 
haci miho. E resultado pues di e comis- 
ionnan ta un diep onvoldoende.  


Banda di esey reunionnan publico cu 
oposicion a pidi tampoco ta ser otorga 
manera pidi. Solamente ora ta cumbini 
gobierno nan ta bin Parlamento pa 


insulta y critica gobernacion ante- 
rior sin ofrece perspectiva concreto pa 
futuro. Tin biaha ta yama bijeenkom- 
sten, cu eigenlijk mester tin caracter 
informativo, sinembargo e presidente 
ta haci nan un verkapte reunion publico 
pa e ministernan por insulta parlamen- 
tarionan di oposicion cu limitacion di e 
parlamentarionan di oposicion pa reac- 
ciona of presenta mocionnan of cierto 
cambionan. Ministernan tampoco no 
ta contesta preguntanan di parlamen- 
tario por escrito. Tanto hende cu ta 
cana rond den Cocolishi no por yuda 
e ministernan contesta preguntanan di 
Parlamentarionan cu ta encera preo- 
cupacion di nos pueblo.  


Aki por mira claramente un deficit 
democratico. Un otro ehempel ta 
mocionnan cu ta ser presenta dor di 
oposicion. Di esakinan practicamente 
tur ta ser desaproba (mas cu 50%). 
Di 84 mocion entrega un cantidad di 
49 so a ser aproba. Kiermen mita di e 
mocionnan presenta so a ser aproba.  


Por conclui pues cu e presidente di 


parlamento aunke e ta gaba su mes 
continuamente y kier vigila tur parla- 
mentario, no ta draai e parlamento 
manera mester ta. E por haci hopi 
mas pa obliga gobierno responde na 
Parlamento y haci e trabou di control 
di Parlamento mas efectivo.  
Banda di esey den cada reunion ora 
cu un miembro di Parlamento critica 
gobierno e presidente mes ta contesta 
e parlamentario mesora pa defende 
gobierno. E presidente tin hopi mas di 
siña di staatsrecht y di kico ta su rol 
como presidente. Ultimo el a saca un 
sra. indefenso fo’i tribuna djis pa un 
par di comentario dirigi na e prome 
minister.  
Parlamento ta e organo di mas halto di 
pais Aruba pero e falta di maneho di 
e presidente ta haci cu ta gobierno ta 
controla Parlamento enbes cu parla- 
mento ta controla gobierno.  
Wyatt-Ras a bin cu pruebanan concreto 
pa mustra riba e malfuncionamento. 
Sigur lo mester bin cambio. Ta imper- 
ativo segun Wyatt-Ras pa Parlamento 
haya su funcion bek di controla gobi- 
erno. 


drs. Mervin Wyatt-Ras:  


Ta imperativo pa Parlamento haya su 
funcion bek di controla gobierno 

S 
iman pasa, 3 fraccion den oposicion, MAS, ACCION 21 y 
AVP a acerca Gobernador di Aruba, Su Excelencia Señor 
Alfonso Boekhoudt como tambe e Presidente di Parlamento, 
Señor Edgard Vrolijk, cu un peticion pa Gobierno trek in e Pre- 
supuesto 2023. Gobierno di Aruba, dialuna mainta a contesta 
e carta di MAS, ACCION 21 y AVP basa riba tur e argumenton- 
an huridico y tecnico cu nan ponencia no por wordo teni cuen- 
ta cu ne y basicamente pasobra cu nan ponencia ta absurdo. 
Den e carta cu Gobierno a manda pa Parlamento, ta separa 3 
argumento cu e partidonan den oposicion a uza. Prome Minis- 
ter Evelyn Wever-Croes y Minister di Finansa, Xiomara Maduro 
den Conferencia di Prensa dialuna mainta a elabora riba e con- 
testanan di Gobierno di Aruba na oposicion. 


ARGUMENTO 1: CAFT: No por a manda e presupuesto pa 
Parlamento pasobra Gobierno mester a pidi CAFT un conseho 
di nobo despues cu a dicidi di pospone introduccion di BTW. 


E argumento aki no tin ningun base huridicamente. E ley di 
LAFT, articulo 10 ta stipula cu Minister di Finansas por dicidi 
si e ta pidi CAFT conseho riba un ‘ontwerp begroting’. Pasobra 
e ley ta stipula cu e Minister mester pidi un conseho unabes 
Parlamento aproba e presupuesto. Si e Minister dicidi di haci 
esaki prome cu e manda e presupuesto Parlamento, e ta un 
prerogativo di e minister. E no ta obliga di haci’e pero si e ta 
obliga di haci esaki despues cu Parlamento aprob’e, pasobra 
Parlamento por bin cu cambio na caminda y Gobierno tambe 
por bin cu nota di cambio durante tratamento. 


“Pues nan argumento cu nos a viola e ley di LAFT y no laga 
CAFT duna un conseho di nobo, no ta un argumento valido”, 
Prome Minister a enfatisa. 


ARGUMENTO 2: Raad van Advies: Gobierno mester a bay bek 
Raad van Advies (RvA) mirando cu a cambia e decision di no 
bin cu un BTW pero bin cu un aumento di BBO. 


Esaki tampoco ta un argumento valido pasobra RvA ta reconoce 
tambe cu e presupuesto ta un documento di un maneho di 
Gobierno y aki Gobierno ta stipula kico ta su gastonan y su 
compromisonan financiero y esey ta loke Gobierno ta pone y 
ancra den un presupuesto. RvA ta wak con Gobierno lo genera 
entrada pa cubri su gastonan y si e entradanan ta realistico. 
Pero cua entradanan Gobierno ta uza pa cover su gastonan, 
esey no ta un prerogativo di 
RvA pa duna conseho den un 
presupuesto. 


E gran parti di entrada di Gobierno ta bin door di impuesto 
y cualkier impuesto cu bin, esey no ta e esencia di conseho 
di Raad van Advies ora di presupuesto. E enfasis di Raad van 
Advies ta riba e gastonan y e compromisonan financiero cu 
Gobierno ta haci. Ademas ora cu Gobierno bin cu un cambio 
di un impuesto, si ta BTW of aumento di BBO, e ley ey ta cana 
su caminda, e lo yega RvA y aki ta na unda nan lo duna nan 
conseho riba e cambio di ley manera cu ley ta stipula. 


Ademas den e nader rapport cu Gobierno a manda hunto cu e 
presupuesto, obviamente e lidernan di oposicion no a les’e ni 
studie, pero aki Gobierno a duna na forma substancia pakico 
no ta sigui cu e introduccion di BTW mas entrante 1 di january 
2023 y a mustra cu cifra y cu detaye kico a bin na su luga. Tur 
esaki ta poni den e presupuesto cu a bay Parlamento caba. 
Pues esaki tampoco ta motibo pa Gobierno trek in e presu- 
puesto. 


ARGUMENTO 3: E di tres argumento ta cu e derecho di 
Parlamento pa cuestiona y pa yuda traha un presupuesto ta 
wordo mina. 


Esaki tampoco ta corecto. E budget recht di Parlamento prim- 
eramente ta dirigi riba e gastonan y compromisonan financiero 
di Gobierno y e autorisacion cu Parlamento ta duna Gobierno 
ta pa por haci e gastonan y no e entradanan. Gobierno mester 
indica si na unda lo haya entradanan pa Parlamento tin un 
bista den totalidad. Pero mester corda cu entradanan ta calcu- 
lacionnan cu Gobierno ta estima cu por varia y fluctua durante 
aña. Aki tambe ta conta cu mayoria entrada di Gobierno ta via 
entrada di impuesto sea un BTW of BBO pero esaki no ta mishi 
cu e derecho fundamental cu un Parlamento tin. 


Tin cu corda tambe cu pa bin cu tur impuesto mester tin un ley 
separa. No ta e presupuesto ta duna Gobierno e autorisacion 
pa bin cu impuesto. T 
a un ley, art 5.11 di nos constitucion cu ta bisa cu pa bin cu 
impuesto mester un ley separa, e ley lo cana su caminda y 
lo bay RvA tambe. Pues a base di esaki Gobierno no lo trek 
in presupuesto 2023 y Gobierno a duna Parlamento tur argu- 
mento huridico y tecnico pa mustra cu e ponencianan di oposi- 
cion no tin ningun base. 


Prome Minister ta pidi oposicion pa stop di purba kibra tur 
cos cu ta bayendo bon. Aruba merece un bon Gobierno y un 
Parlamento cu ta constructivo pa hiba e pais aki bay dilanti. 


Huridicamente y tecnicamente 


Argumentonan di oposicion pa gobierno 
trek in presupuesto 2023 no ta valido 

F 
ull e caso di Avestruz, caminda 
Benny Sevinger ta e sospechoso 
principal, sigur a y ta sigui pone un nu- 
bia scur riba Parlamento. No obstan- 
te e nubia scur aki aña parlamentario 
nobo ta start bon pa Parlamento y pa 
Aruba. 


Gobierno 
di 
Aruba 
a 
entrega 
Presupuesto 
2023, 
manera 
nos 
Constitucion ta prescribi, dia 1 di 
september 2022. Un di e detaye cu mas 
ta resalta ta e hecho cu e Presupuesto 
2023 ta mustra un deficit di 25 miyon. 


Mediante un maneho serio y respon- 
sabel den 3 aña di tempo Gobierno 
ta logra baha e deficit di Pais Aruba 
substancialmente. Di 1028 miyon na 
2020 ta logra baha e deficit te na 25 
miyon florin otro aña. Algo cu sigur nos 
mester aplaudi. 


Awor e proceso interno na Parlamento 
a start, caminda nos tin te dia 21 di 
september pa haci nos preguntanan 
por escrito y te dia cu nos trata e presu- 
puesto den sala nos por sigui analisa 
esaki y sinta cu stakehokders. 


Den caso ta necesario nos por presenta 
mocion of amienda. 


Oposicion completo a haci un show 
politico pa pidi pa Gobierno trek in e 
presupuesto entrega. Mike Eman y 
AVP a conoce presupuestonan cu un 
averahe di 200 pa 400 miyon di deficit 
anto den tempo di bonansa y awe kier 
bin exigi pa trek in un presupuesto cu 
un deficit di 25 miyon. Nan tin curashi. 


Pueblo mester realisa cu e presupuesto 
aki ta muestra di tremendo 
trabou di parti Gobierno si nos 
tene cuenta cu e impacto 
cu e pandemia tabatin 
riba nos isla y sin lubida e 
impacto di e guera entre 
Rusia y Ukrania. Otro cu 
ta mal bruha y pa 8 aña 
largo a vota pro pa tur 
e 8 presupuestonan 
di Mike Eman ta 
lider di MAS. 


Anto net nan dos kier pa trek in e presu- 
puesto? 


Pueblo mester realisa cu tur esaki ta 
keda haci pa desvia atencion di e caso 
Avestrus y Kukwisa. Tambe kier kita e 
atencion riba e hecho cu ta despues 
di 15 aña un Gobierno ta bin cumpli 
atrobe cu entrega di presupuesto riba 
e fecha indica pa ley. 


Un logro riba su mes. Merito di tur 
e profesionalnan bou liderazgo di 
Minister Maduro cu a haci esaki 
posibel. Petje af! 


Parlamentario Shailiny Tromp-Lee: 


No obstante e nubia scur riba 
Parlamento ocasiona pa Benny 


Aña Parlamentario nobo ta start bon! 

R 
ecientemente DTI a publica registro di companianan cu 
ta oficialmente reconoci pa DTI pa instala y keur lift aki 
na Aruba. 
Pa e motibo aki Dienst Technische Inspecties (DTI) ta informa 
e pueblo di Aruba un bes mas cu desde 1 october 2019 DTI a 
cuminsa cu e uitvoering/aplicacion di e Ministriële regeling 
di 2 december 2015 “ Regeling Keuring liften”. 
Segun art 7 di “Regeling Keuring Liften” un compania por 
wordo reconoci a base di peticion di Hoofd van Dienst na 
Minister pa reconoce e compania como un compania cu ta 
autorisa pa instala of keur lift. 


Den e cuadro di esaki Liftinstituut Solutions Caribbean N.V. 
ta e unico compania cu a haci e peticion y a haya e autori- 
sacion pa por keur lift bou supervision di DTI. 
Liftinstituut Solutions Caribbean N.V. conhunto cu DTI a 
cuminsa desde 1 october 2019 cu keurmento di liftnan rond 
di Aruba cu a of ta wordo instala door di un compania cu ta 
reconoci pa DTI pa instala lift. 


A base di art. 3 Regeling Keuring Liften e liftnan mester 
wordo instala y gekeurd door di un compania cu ta reconoci. 
Actualmente e companianan cu ta oficialmente reconoci pa 
instala lift na Aruba ta: 
Bopel Technical Services N.V. (GLE en Garaventa/Residencial 
Elevators) - Carel Elevators Aruba (Otis Elevators)- Global 
Elevators N.V. (Nidec Elevator)- Ilmek Elevators and Technical 
Services VBA (LYFTEC) (Kone Elevators)– Schindler Elevators 
Aruba N.V. (Schindler Elevators) 
DTI a acerca den e periodo desde 01 october 2019 dife- 
rente hotel, compania y negoshinan y casnan priva pa nan 
cuminsa e proceso pa keur nan liftnan. Por bisa cu varios 
a reacciona y a cuminsa e proceso di keuring y tin cu haya 
un periodo pa haci adaptacionnan y na final di e keuring- 
sproces nan a ricibi nan certificado y a haya un sticker den 
e liftnan pa asina usuarionan di e lift por wak cu e lift ta 
gekeurd door di DTI. 


Keurmento di e liftnan ta tumando luga semanalmente. 
Ta responsabilidad di cada doño cu tin un lift den servicio pa 
acerca e instancianan concerni pa cuminsa cu e proceso di 
keuring di nan liftnan. Esaki ta conta pa uzo comercial y pa 
uzo priva pa cas. 
Mester tene bon na cuenta cu ora ta cumpra un lift mester 
ta un lift adecuado pa e uzo. Si ta un lift cu lo ser uza den 
un edificio comercial of pa uzo comercial e mester ta un lift 
fabrica pa uzo comercial. Liftnan fabrica pa uzo residencial 
mester wordo instala solamente den casnan residencial y 
no pa edificionan comercial (oficinanan of apartamentnan). 


Un doño di edificio cu ta desea di cumpra un lift ariba su mes 
mester tene bon cuenta cu esaki pa no haci gastonan di cual 
despues e lift no por wordo gekeurd a base di a cumpra un 
lift cu no ta cuadra cu e uzo. Instalacionnan di liftnan mester 
tuma luga door di e companianan cu ta reconoci pa instala 
lift. Liftnan cu por wordo instala ta solamente liftnan cu e 
companianan registra na DTI ta e representante di e marca. 


Pa mas informacion encuanto “Lift” por contact DTI na 
Tel nr:5937931(Francis Curiel) y Tel nr: 5937934 (Haime 
Vingal). DTI ta enfatisa pa garantisa e siguridad di e lift pa 
esaki cana e proceso di keuring por medio di DTI. Tambe ta 
recomenda pa tin un bon sistema di mantencion di e liftnan 
regularmente pa asina preveni accidentenan. 


Tur lift instala mester pasa den un keuring 

DEN HAAG – Minister Plenipotenciario Suplente mr. Ady 
Thijsen a reuni cu burgemeester di Maastricht mr. Annemarie 
Penn-te Strakke. Sr. Thijsen durante e combersacion a bisa 
cu su plan como minister ta pa bishita e municipionan 
(gemeente) grandi di Hulanda y cu e ta mira un significacion 
grandi pa estrecha e lasonan entre Aruba y e municipionan. 
Segun sr. Thijsen como meta pa Aruba ta visibel pa un y tur 
na Hulanda. 


Durante di e combersacion a bini algun temanan dilanti 
cu por conduci na un forma di cooperacion entre Aruba 
y Maastricht. E mandatario a splica cu turismo ta e pilar 
economico principal di Aruba y esey na mes momento ta 
haci e isla vulnerabel, manera durante e pandemia y tambe 
e sucedido di 9/11 na New York y Washington. P’esey segun 
sr. Thijsen Aruba ta en busca di otro actividadnan economico 
pa diversifica economia di Aruba. Mirando cu actualmente 
turismo ta un pilar economico importante pa Aruba e manda- 
tario a papia cu burgemeester Penn-te Strakke riba e posibi- 
lidadnan di intercambio entre e sector di turismo di EPI cu e 
Hotelvakschool di Maastricht. 


Tambe minister Thijsen a bisa cu e guera na Ukraina tambe 
tin su efecto pa e tarifanan di awa y coriente na Aruba. Aruba 


ta busca na manera pa bin cu energia duradero, manera 
LNG gas y tambe turbina di biento. E hecho cu e frontera cu 
Venezuela te ainda ta cera, tambe tin su efecto riba prijsnan 
di berdura y fruta. P’esey segun minister Thijsen lo mester 
sigui na sondea posibilidad pa Aruba mes por produci cierto 
berduranan pa e mercado local y e hotelnan. 


Minister Thijsen a toca cu burgemeester Penn-te Strakke 
e tema di innovacion. Akinan e burgemeester a bisa cu 
Maastricht ta dispone di asina yama Brightlands Maastricht 
Health Campus unda riba diferente tereno tin actividadnan 
innovativo ta tuma lugar y cu por ta interesante pa Aruba. 
Durante e combersacion e mandatario a puntra burge- 
meester Penn-te Strakke riba ki maneho Maastricht ta hiba 
riba e tereno di integridad, mirando cu e tema aki ta un prio- 
ridad grandi pa Gobierno di Aruba. Señora Penn-te Strakke a 
bisa cu e punto aki tambe ta halto riba agenda di Maastricht. 
Ambtenaarnan di Maastricht y Provincia Limburg pa medio 
di un video ta wordo informa riba e definicion di integridad. 


Riba e tereno di cultura a bin dilanti un idea pa bin cu un 
exposicion riba Carnaval, cu ta un aspect cultural cu ta biba 
tanto na Maastricht como na Aruba. Segun sr. Thijsen un 
proyecto asina por yuda intercambia e conocemento entre 
Maastricht y Aruba y resto di Hulanda. 
Na final a haci e palabracion cu riba algun tereno lo bin 
consulta riba nivel ambtelijk pa concretisa plannan di coop- 
eracion entre Aruba y Maastricht. 
Minister Thijsen a gradici burgemeester Penn-te Strakke pa 
e recepcion y combersacion hopi ameno pa despues inter- 
cambia regalo como recuerdo di e bishita di minister Thijsen 
na e burgemeester di Maastricht. 


Minister Thijsen a reuni cu burgemeester di Maastricht 


Potret cortesia di Arubahuis 

D 
iahuebs atardi Minister Oduber a 
bishita The Hogg Foundation For 
Mentao Health hunto cu su Mahestad 
Reina Maxima y minister Ernst Johan 
Kuipers cu ta e minister di Volksge- 
zondheid, Welzijn en Sport (VWS) 
di Hulanda. The Hogg Foundation a 
wordo estableci na University of Tex- 
as na Austin den aña 1940. E funda- 
cion su vision ta pa sostene y pro- 
move salud mental y e bienestar. E 
mision di e fundacion ta pa trans- 
forma e manera con comunidadnan 
ta promove e salud mental tur dia. 
Nan ta pensa cu promocion di salud 
mental no mester keda solamente na 
clinicanan. 


Na e atardi aki Minister a trata varios 
tema di interes comun con paisnan 
ta atende cu tur retonan den salud 
mental y comparti diferente datonan 
pa elabora riba con paisnan por yuda 
sostene y coopera cu otro den esaki. 
E meta principal pa e aña aki ta con 
pa incorpora innovacion pero tambe 
siña traha na un manera mas preven- 
tivo riba e tereno di salud mental, 
specialmente pa nos hobennan. 


E problema di salud mental bou di 
nos hobennan a wordo reconoci na 
e conferencia aki. A pone enfasis 
cu e problema di salud mental bou 
di nos hobennan ta creciendo tur 
rond mundo. Depresion, ansiedad y 
trastorno den conducta ta e rason 
principal awendia di malesanan bou 
di nos hobennan. 


Den e foto por tuma nota ora Minister 
Oduber a particpa activamente na un 
sesion cu hobennan cu tin reto cu 
salud mental. Sigur un bunita exper- 
encia pa scucha for di nan mes kico 
nan ta haci pa keda positivo. 


Minister Oduber a bishita the 
Hogg Foundation For Mental Health 

D 
iahuebs, 8 september, parti mainta Minister 
Oduber tabata presente na e estado di Aus- 
tin na unda e la wordo invita pa participa na un 
conferencia di salud conhuntamente cu minister 
Ernst Johan Kuipers cu ta e minister di Volksge- 
zondheid, Welzijn en Sport (VWS) di Hulanda. 


E conferencia di salud ta organisa en conhunto 
cu Austin Healthcare Council, cu ta un organ- 
isacion non-profit cu a wordo funda door di e 
lidernan di e industria di salud cu ta traha hunto 
cu un solo meta, pa establece Austin su posi- 
cion global como e centro di innovacion pa 
salud. E meta principal di e conferencia aki ta 
pa fortalece cooperacion riba tereno di salud y 
tambe pa trece mas innovacion den e sector di 
salud publico por medio di tecnologia avansa. 


Na e conferencia aki Minister Oduber tabata tin 
e oportunidad pa comparti y pone enfasis riba e 
experencia di con innovacion y tecnologia a yuda 
Aruba maneha e pandemia di COVID19. 


E la elabora sigur ariba Aruba Health App cu 
a wordo crea durante e pandemia pa facilita e 
proceso di test y tambe pa centralisa informa- 
cion di cada pashent di un manera optimal, 
digital y accesibel pa tur hende den comunidad 
di Aruba. Tambe e la splica con despues a incor- 
pora e uzo di e sistema di Aruba pa ta un solu- 
cion caminda cu pasaheronan por presenta nan 
dato nan personal di salud na aerolinea, hotel y 
tur e partner nan den e industria di hospitalidad 
den un forma priva y sigur. 
Minister Oduber a gradici tur e partnernan inter- 
nacional pa e invitacion y tambe pa e oportun- 
idad di adkiri asina hopi conocemento den e 
ramo di innovacion y uzo di tecnologia den salud 
publico. 
E conocemento aki sigur ta importante y un 
ehempel pa implementa na pais Aruba. 


Minister Oduber 
presente na 
conferencia di 
salud na Austin 

E 
saki ta e luna di e grandioso y magno evento di Monster Truck. 
Despues di tres aña e show di Monster Truck tal bek na Aruba, 
danki na Brazilian Flash. 


Organisadonan ta den pleno preparacion pa e shownan cu ta 
programa pa dianan 30 di september, prome y dos di october riba 
pista di PaloMarga. 
AWEMainta hunto cu organisadonan tin un campaña di regala ticket 
pa mucha. Riba e corant digital tin un aviso di Monster Truck. Print 
esaki y pint’e pa despues entrege na oficina di AWEMainta, Avenida 
Milio Croes 47, lokal 4, y bo ta haya un ticket. 


Den e siman cu a pasa e sponsornan di Monster Truck a pasa na 
diferente scol pa regala carchi. Asina por ehempel Bon Bini Cargo 
y Fast Delivery a haci un bunita gesto hunto cu Brazilian Flash 
entregadando un cantidad grandi di ticket di entrada pa Monster 
Truck pa shownan di dia Sept 30 y Oct 1 y 2 na Sonrisa y Bibito Pin 
tambe a school Sint Michael y Cristo Rey tambe muchanan a keda 
contento di ricibi esaki. 
Keda pendiente pa mas informacion di e tremendo show cu lo bay 
tin e dianan aki. 


Aruba ta preparando pa Monster 
Aruba ta preparando pa Monster 
Truck y a cuminsa regala ticket 
Truck y a cuminsa regala ticket 

D 
ialuna mainta 12 di september, Prome Minister Evelyn 
Wever-Croes, acompaña pa Minister Xiomara Maduro, 
Minister Endy Croes y Parlamentario Ricky Hoek, a firma e 
registro di condolencia cu Consul di Inglatera a pone dis- 
ponibel na VNO y asina den nomber di Gobierno di Aruba, 
mustra respet y expresa palabranan di profundo condolen- 
cia. 
Durante conferencia di prensa di Gobierno di Aruba dialuna 
mainta, Prome Minister a expresa palabranan di condo- 
lencia pa cu e fayecimento di Su Mahestad Reina Elizabeth 
diahuebs ultimo expresando cu Reino Uni y paisnan rond 
mundo ta lamenta e perdida aki. Hopi ciudadano di nos pais 
tambe a lanta conociendo e como e Reina. E tabata un fuente 
di inspiracion pa hendenan tur caminda rond di mundo y aki 
na Aruba tambe. Mas tanto pa su sentido di compromiso, su 
resiliencia cu e tawatin y e amor grandi pa su pais. 
“Reina Elizabeth tabata un simbolo di continuidad y trank- 


ilidad den e mundo cu ta cambia cada rato. Den nomber 
di Gobierno di Aruba y e pueblo di Aruba, nos ta expresa 
nos palabranan di profundo condolencia na Su Mahestad 
Rey Charles, na demas miembro di famia Real y na henter e 
comunidad di Reino Uni. Cu Reina Elizabeth sosega na pas. 


D 
urante un conferencia di prensa den oranan di atardi a 
informacion riba e obra teatral nobo aki. 
E cashi magico ta un obra di teatro cu musica, pa full famia 
desde 6. 
E ta conta e storia di Daniel den su mundo di fantasia. Nos 
ta mustra con e creatividad di Daniel ta trece un tiki den 
problema na scol pero tambe cu esaki ta resolve. Cu esaki 
ta importante cu muchanan ta siña di jong e diferencia di 
otronan. Pa medio di musica y un bunita decor y e talentoso 
actornan ta trece e e storia di Ada aki dilanti. Den e obra aki 
muchanan por descubri cu tur hende ta conta y ta special! 
E obra aki ta un produccion di Cas di Cultura bou direccion 
di Joan Danies, kende a yega di traha cu CdC den pasado 
cu Trevia. Joan tin Sue-Ann Kelly como su asistente y ta 
haci decor y kostuum. E storia ta skirbi pa Angelo Angela, 
docente di scol y maestro di ckv. Composicion y areglonan 
ta den man di Zulaika Geerman cu nos por conoce di Rima 
rond di Aruba. 
Design di e decornan ta traha pa Ashley Frank y nan a wordo 
pinta cu nos boluntarionan di Arubadoet. 
Cas di Cultura ta hopi contento cu nos por presenta e obra 


aki pa tur nos muchanan y cu lo tin 2 schoolvoorstelling 
tambe pa 1000 mucha. Masha danki na e scolnan cu a meld 
aan. 
Pa e presentacion aki tin un competencia di pintamento. CdC 
ta bay post un kleurplaat riba facebookpage. Por download 
esaki y mand’e via e-mail of trece e Pintura bek. E kleurplaat 
mas bunita ta gana 4 carchi pa E Cashi Magico. E deadline 
pa esaki ta diamars 20 di September. 
Dianan di e show ta 23 y 24 di september pa 7’or di anochi. 
Ticket obtenibel na Cas di Cultura y Plaza Bookshop pa 25 
florin. Tambe nan kier bisa danki na e sponsors cu ta VNO, 
Prins Bernhard Cultuurfonds y Fonds Familie Koeman, Maltin 
Polar, Elite y Departamento di Cultura. 


Gobierno a firma e registro di condolencia 
pa fayecimento SM Reina Elizabeth 


Proximamente ta wordo 
estrena den Cas di Cultura 
e obra E Cashi Magico 


Lotte van den Heuvel – projectcoordinator, hunto cu 
Robert Anjie - Business Developer and Events Manager durante 
e conferencia di prensa di Cas di Cultura pa anuncia e obra teatra 
nobo pa grandi y chikito: E Cashi Magico. 

D 
iabierna ultimo Gobierno di Aruba pa medio di Ministe- 
rio di Cultura a organisa un bunita anochi dedica na Mas- 
sive Brassband Internacional. Manera ta conoci recientemente 
Massive Brassband International a duna un magnifico presen- 
tacion den e parke di diversion mas grandi na mundo Disney 
Magic Kingdom kende ta celebrando 50 aña di existencia. 
E anochi a conta cu discurso di Minister di Finansa y Cultura 
Xiomara Maduro cu a gradici tur e integrantenan di Massive 
Brassband pa nan presentacion den Magic Kingdom dia 5 di 
augustus ultimo. E mandatario a trece dilanti cu tabata un 
soño cu e director musical di Massive Brassband International, 
Roderich Lopez tabatin desde tempo cu e tabata mucha. Un 
soño cu el a haci un proyecto y a traha duro cu hopi pasion 
riba esaki, pa e por a bira realidad. Esaki ta otro prueba cu ora 
bo ta traha duro, cu perseverancia y cu hopi fe bo ta logra. 
Despues di varios intento cu Disney, e momento a yega e aña 
aki presenta den e parada di celebracion di 50 aña di Magic 
Kingdom. Bunita ta cu algun musico di un otro grupo di brass- 
band, TBS Aruba a join y hunto cu bailarinanan y famia a biaha 
yen di animo pa bay laga Aruba su musica di asambeho zona 
den e cayanan di Walt Disney World. 


Arubianonan residencia na Merca y tambe esnan cu a bay cu 
vakantie pa disfruta, a demostra e gran amor cu nos tin pa 
nos Pais y pa nos hendenan cu bandera di nos dushi Pais a 
bay pa apoya y presencia e acto historico aki. Minister Maduro 
a trece dilanti cu e atardi ey, Aruba tabata claba riba face- 
book en espera di e gran presentacion y tabata un emocion 
grandi y orguyo di mira e bandera di Aruba ta habri e parada. 
E momento ey Aruba a uni den un alegria inmenso cu un senti- 
mento di orguyo, admirando nos yiunan di tera presentando 
den e parke di diversion mas famoso di mundo. 


Den nomber di Gobierno di Aruba, Minister di Cultura a gradici 
cada uno cu di un of otro manera a aporta pa e acto historico 
por a tuma luga. Un danki di curason na cada uno pa tur e 
esfuersonan haci, training, sacrificio pa e presentacion aki por 
a tuma luga. Nos Pais ta chikito pero grandi na talento artis- 
tico, creativo y cu curashi. Aruba a bolbe demostra cu e tin 
hopi potencial y a briya un bes mas riba tarima internacional. 
Tabata un promocion impagabel cu a duna Pais Aruba. 
Un pabien grandi na cada un pa e bunita trabou y e logro 
historico aki, Gobierno y pueblo di Aruba ta hopi orguyoso di 


boso asina minister Maduro a expresa. 


Durante e anochi tabata tin presentacion di John Francis 
Jacobs cu a pone ambiente cu su steelpan y excelente presen- 
tacion di baile di Aruba Carnival Experience. Minister di 
Cultura Xiomara Maduro hunto cu Parlamentarionan Darlaine 
Guedez-Erasmus, Alvin Molina, Shaylini Tromp-Lee y Ricky 
Hoek a entrega Medaya di Aprecio na cada uno di e delega- 
cion di Massive Brassband cu a presenta na Magic Kingdom. 
Despues a sigui cu entrega di un plakkaat di parti Minister di 
Cultura Xiomara Maduro den presencia di Minister President 
Evelyn Wever-Croes na Massive Brassband International cual 
a wordo ricibi pa Roderich Lopez, director general di Massive 
Brassband International. Un bunita anochi di reconocimento 
di Massive Brassband. 


Gobierno di Aruba a reconoce 
Massive Brassband International 


Pa promove nos musica di asambeho den e parke di diversion mas 
bishita na mundo y representa nos Pais Aruba dignamente den exterior 

D 
iasabra anochi a tuma luga un bunita celebracion di reconoce- 
mento di Gobierno di Aruba organisa pa minister di cultura Xi- 
omara Maduro na Massive Brassband Internacional y Roderich Lo- 
pez pa e presentacion na Magic Kingdom cu a pone nomber di Aru- 
ba resona internacionalmente 


Prome Minister Evelyn Wever-Croes na e ocasion a expresa 
palabranan di gratitud pa loke e grupo aki a haci pa Aruba enfati- 
sando cu mas y mas e realidad ta sink in di kico tur e grupo aki a 
logra cu nan pasion, soño y deseo, disciplina y trabou duro. 


“Boso a hiba Aruba den curason di Magic Kingdom y e reino magico 
y e magia ey bo ta keda sinti’e y mir’e. Mi kier un biaha mas gradici 
cada un di boso pa a kere den e lider di e grupo, boso no a declar’e 
pa loco. E no a bin cu e idea un biaha ni dos biaha, pero el a bin 
cu e idea y a persevera. Boso a kere den dje y duna tur di boso 
parti. Hopi hende na Aruba y esnan no na Aruba tabata pendiente 
di boso. Mes momento nos a wak e efecto cu boso tabata tin, boso 
a vibra Magic Kingdom cu boso musica di Asambeho. Boso a pone 
hopi hende eynan para keto y pensa unda Aruba ta, kico ta Aruba? 
Mas principal boso a mustra mundo henter kico un Arubiano por 
ora bo ta kere den bo mes y bo ta traha hunto pasobra hunto boso 
a logr’e. Prome Minister a expresa. 


Na final di su palabranan dirigi na e grupo, Prome Minsiter a gradici 
señor Roderich Lopez pa e soño cu e tawata tin pa pone nos pais 
resona bou musica di Asambeho na Magic Kingdom pone asina 
tambe e nomber di nos pais un biaha mas bou luz internacional. 


Prome Minister Evelyn Wever-Croes: 


Bunita celebracion di reconocemento na 
Massive Brassband Internacional y Roderich Lopez 


“Boso a mustra kico un Arubiano por 
ora bo ta kere den bo mes y ta traha hunto” 

D 
iabierna anochi, durante un bunita activi- 
dad Gobierno di Aruba a  dedica un anochi di 
reconocemento na Massive Brassband Int. y de- 
mas musiconan pa nan bunita presentacion na 
Disney.  


Bo por a sinti e alegria y honor cu nan a y ta sinti 
pa e tremendo logro aki. No solamente nan a pone 
Aruba su nomber zona den e parke completo 
pero tambe nan a laga mundo ser conoci cu nos 
asambeho. Nan ta manera un famia. Muestra cu 
e union, e preparacion y sigur e presentacion a 
impacta nan pa bida. Un dushi ambiente bo ta 
sinti memey di nan. Merecidamente nan a keda 
otorga un medaya caminda Gobierno ta reconoce 
e trabou valioso y impagabel cu nan a haci.  


Mi ta contento di por a forma parti di e tremendo 
anochi aki. Un pabien un biaha mas na cada un di 
nan, 60 persona en total, cu e tremendo presen- 
tacion realisa na Disney. Impresionante! 


Parlamentario Shailiny Tromp-Lee (MEP): 


Merecidamente Gobierno a reconoce Massive Brassband 
pa nan tremendo presentacion na Disney 

C 
aribbean Shark Coalition (CSC) 
ta organisa e prome tayer region- 
al na St. Maarten di dia 12 pa dia 16 
di september di aña 2022. E meta di 
e tayer ta pa proporciona capacita- 
cion den campo y pa apoya e metan- 
an a largo plaso pa desaroya capaci- 
dad di ciencia di tiburon y raya, y con- 
servacion den e region di Gran Caribe. 
Mas di 20 participante consistiendo di 
cientifico, sambuyado, conservacionis- 
ta, funcionario gubernamental, studi- 
ante y gerente di parke marino lo asis- 
ti, representando 12 diferente pais di 
henter Caribe. 


Coalicion di Tiburon di Caribe 
Caribbean Shark Coalition (CSC) tabata 
cofunda pa Dutch Caribbean Nature 
Alliance (DCNA) y Beneath the Waves 
(BTW) na aña 2020 como contesta 
na yamada internacional pa mehora e 
esfuersonan colaborativo di conserva- 
cion di tiburon y raya den region di Gran 
Caribe. E miembronan di CSC ta repre- 
senta un coleccion di experto di NGOs, 
comunidad local, organisacion inter- 
gubernamental y gobierno, academia 
y instituto di politica cu ta traha hunto 
pa avansa estudio y conservacion di 
tiburon y raya di Caribe. 


Enfoke di e tayer 
A traves di e tayer, CSC tin como meta 
conscientisa tocante presencia y impor- 
tancia di tiburon y raya den Caribe. E 
miembronan di e Coalicion Caribeña di 
Tiburon ta bay siña diferente metodo 
di recoleccion di referencia pa prepara, 
compronde y informa otro tocante e 
efectividad di nan areanan di parke 
marino unda tiburon y raya ta proteha. 
Otro meta importante di e tayer ta 
pa genera dato cientifico pa apoyo e 
esfuersonan di promocion pa mehora e 
maneho di tiburona lo largo di e core- 
donan migratorio di varios especie di 


tiburon. CSC ta stimula cooperacion 
internacional y intercambio di dato, cu 
ta esencial pa proteha eficazmente e 
especienan transfronteriso. 


E participantenan lo ricibi capacita- 
cion den campo y lo siña con pa crea y 
establece drum lines pa tag tiburon, e 
ekipo necesario pa captura, manipula 
y libera animal di manera sigur, colec- 
ciona data, muestra y maneho di dato, 
y capacitacion di uzo di stacion di video 
baited remote bou di awa. Ademas, 
e participantenan lo siña tocante e 
beneficionan di metodologia adicional 
manera extraccion di sedimento, uzo 
di receptor acustico y analisis di ADN 
ambiental pa construi un base di dato 
mas solido di habitat y biodiversidad. 
E capacitacion den campo lo ta na 
encargo di Dr. Oliver Shipley (BTW) y 
Tadzio Bervoets (DCNA). 


Importancia pa otro isla di Caribe 
E tayer aki ta un ehercicio den colab- 
oracion, fomentando relacion nece- 
sario pa brinda apoyo, guia, conseho 
y recurso, di forma virtual y presen- 
cial, pa futuro investigacion. Na final 
di e tayer, CSC ta desea cu tur partici- 


pante lo bolbe bek nan pais di origen 
cu experiencia practico y di bida real 
y capacitacion pa investigacion di 
conservacion di tiburon, y es herment 
y orientacion necesario pa establece 
nan mes proyecto di investigacion. 


“Tiburon y raya ta hunga un papel clave 
den mantencion di ekilibrio y biodivers- 
idad dentro di e ecosistemanan marino 
local y regional”, Dr. Oliver Shipley, 
cientifico investigado senior di BTW ta 
comparti. “Nan proteccion ta funda- 
mental pa un futuro fuerte y saludabel 
den region di Gran Caribe”. 


Tadzio Bervoets, Director di DCNA ta 
agrega “cu e tayer regional aki, nos ta 
spera di fomenta e colaboracion nece- 
sario pa identifica necesidad y propor- 
ciona recurso pa tur stakeholder traha 
hunto no solamente pa conservacion 
di tiburon y raya, sino di Gran Caribe 
como un totalidad.” 


E tayer ta coordina pa DCNA y BTW y 
ta posibel danki na financiacion di Blue 
Marine Foundation, World Widi Fund 
for Nature (WWF-NL) y apoyo opera- 
tivo di GoPro for a Cause. 


Caribbean Shark Coalition ta organisa 


E prome tayer regional pa mehora ciencia y 
conservacion di tiburon y raya den region di Gran Caribe 


Potret cortesia di: Sami Kattan, Beneath the Waves- all rights reserved 

R 
iba 24 september 2022 e Facultad di Ley di Universidad 
di Aruba lo habri su portanan di e Tienda di Ley. E prome 
citanan lo bay tuma luga e mesun dia aki di 9am pa 11am. 


Kico e Tienda di Ley ta haci? 
E Tienda di Ley lo yuda personanan cu tin problema legal 
y cu no tin e placa of suficiente placa pa paga un experto 
legal. Esaki ta sosode door di traha un advies (conseho) 
tocante e problemanan aki. E Tienda di Ley por duna conseho 
tocante preguntanan legal di labor, huur, daño, contractnan, 
areglonan di pago, divorcio, inmigracion y cu yenamento di 
formulario legal. Si tin un problema legal cu e Tienda di Ley 
no por handel, e persona lo haya un carta pa bay na un otro 
instancia concerni. E Tienda di Ley ta duna conseho sola- 
mente y no ta defende personanan den procedura legal. 


Con e Tienda di Ley ta funciona ? 
Studiantenan di e Facultad di Ley lo yuda personanan den e 
Tienda di Ley. Durante e cita, dos studiante lo bay yuda bo 
persona cu e problema legal y bo persona lo mester splica 
e studiantenan tocante e problema aki. Despues e studian- 


tenan y nan guia lo planea con nan ta bay handel e caso aki 
pa bo persona. E studiantenan lo haci un onderzoek pa solu- 
ciona e problema legal y pa contesta e preguntanan haci 
door di bo persona. Despues bo persona lo haya un conseho 
legal di e studiantenan. 
Con mi por inscribi mi caso na e Tienda di Ley? 
Universidad di Aruba ta organisa e Tienda di Ley. E Tienda di 
Ley ta habri riba e siguiente dianan: 


Fecha 
Orario 


24 september 
09.00 - 11.00 


8 october 
09.00 - 11.00 


29 october 
09.00 - 11.00 


12 november 
09.00 - 11.00 


26 november 
09.00 - 11.00 


3 december 
09.00 - 11.00 


14 januari 
09.00 - 11.00 


28 januari 
09.00 - 11.00 


Pa por yuda bo persona cu e caso, bo persona lo mester di 
un cita. Pa por haci un cita por bay riba e Facebook-pagina 
Tienda di Ley of por haci esaki via e e-mail: tiendadiley@ 
ua.aw. Riba e pagina di Facebook lo por haya un formulario 
pa inscribi e caso of por manda e formulario pa inscribi e 
caso tambe via e-mail. Tambe bo persona tin e opcion pa 
pasa na e Universidad di Aruba durante e dia y ora cu e 
Tienda di Ley ta habri pa busca un formulario pa inscribi e 
caso. E Tienda di Ley no tin un number di telefon. 


C 
uerpo Policial Aruba ta haci un invitacion pa e barionan 
di Santa Cruz pa un anochi informativo presenta pa Po- 
lis di Bario di Santa Cruz. Polis di Bario di Santa Cruz con- 
huntamente cu Comisario Sra. Trudy Hassel a sinta hunto 
na mesa pa asina organisa un reunion di contacto pa e dis- 
tricto di Santa Cruz. Lo bay tin diferente tema pero locual ta 
mas importante y lo enfoca riba dje, ta pa scucha e preocu- 
pacion di e habitantenan. 
Kico ta e problema sea chikito of grandi, kico ta molestia 
e habitante of bario pero tambe e habitantenan por trece 
ideanan of posiblemente solucionnan cu por tin pa cu e 
bario. Lo parti e districto di Santa Cruz den dos dia. E prome 
dia lo tuma luga dia 28 september 2022 for di 6pm pa 9pm 
na Club San Martin na Santa Cruz. Esaki lo ta pa e bario di: 
Sero Compa, Angochi, Sabanilla abou, San Fuego, Picaron, 
Macuarima, Cas Ariba, Jan Flemming, Maria Maai, Jamanota, 


Balashi, Simeon Antonio y Barcadera ta invita pa e anochi 
informativo aki. 
E di dos dia lo tuma luga dia 30 September 2022 for di 6pm 
pa 9pm na Club Caiquetio na Paradera. E bario invita ta: 
Casibari, Bloemond, Sero Pita, Ayo, Matividiri, Koeriboeri, 
Marawiel, Tamarijn, Hooiberg, Canashito, Zumbo y Sjabururi. 
Habitantenan di e dicho barionan boso ta cordialmente 
invita pa atende un di e dos dianan pa asina haya informa- 
cion of comparti ideanan of posiblemente trece un solucion 
pa boso bario. 


Tienda di Ley ta habri 
su portanan atrobe 
dia 24 di september 


Cera conoci cu polis di bario 


Reunion di contacto 
den bario di Santa Cruz 

F 
undacion Stimami Sterilisami a logra re- 
cauda 35.000 Florin na su Summer Side- 
walk Sale, e evento di benta di produc- 
tonan di hotel di mas grandi na Aruba, cu a 
tuma luga na Sun Plaza. “Nos ta sumamente 
agradecido pa e apoyo di nos comunidad lo- 
cal, cada contribucion y boluntario cu a haci 
e evento aki asina exitoso. E tawata hopi 
conmovedor pa wak cuanto organisacion a 
participa y tur e productonan cu nan a apor- 
ta. Nos kier a gradici Bucuti & Tara Beach 
Resort, Marriott Vacation Club, Ritz Carlton, 
RIU Hotel & Resorts, Tara Eco Supplies, Ben 
Kaufman, Yesenia Arends, Sun Plaza, Craft 
& Lola, New York Laundry, Nine Lives Foun- 
dation, Sgt Pepper’s Friends y Luna Foun- 
dation pa nan contribucionnan generoso y 
boluntarionan cu a participa. Tambe nos 
kier duna un danki special na e Directiva di 
Stimami, Jenny Erazo, Kamilla Erazo, Davi- 
ka Hoo, y Jasmin Maduro, pa nan asistencia, 
tempo y dedicacion.” Ewald Biemans, Presi- 
dente di Stimami Sterilisami, ta splica. 


E dia tawata repleto cu dealnan increibel 
riba productonan nobo y uza di hotel, activ- 
idadnan pa mucha cu a wordo organisa 
door di e Marriott activities team, y varios 
adopcion di cacho of pushi di Nine Lives 
Foundation, Sgt Pepper’s Friends, y Luna 
Foundation. E evento tawata un exito total 
cu un number record di personanan cu a 
atende. Tawata te asta tin un rij di cliente 
wardando dos ora prome cu e evento a 
cuminsa y casi tur producto a wordo bendi 
den e prome oranan. 


100% di tur fondo recauda lo wordo uza pa 
cubri e costo di sterilisacion di cacho y pushi 
via Stimami Sterilisami su campaña nacional 
di sterilisacion. Stimami Sterilisami ta 
invita henter pueblo y organisacionnan di 
boluntario pa registra nan cacho of pushi 
via www.stimamisterilisami.com pa asina 
Stimami por continua cu su mision pa mitiga 
e sufrimento di mascotanan bandona riba 
caya. 


Stimami Sterilisami a recauda 35.000 Florin 
pa su campaña nacional di sterilisacion 

P 
rome Minister Evelyn Wever - 
Croes tabata presente na Amer- 
ican University of Medicine Aruba, 
pa duna bon bini na e studiantenan 
nobo. Prome Minister Wever - Croes 
a inicia su discurso compartiendo cu 
e studiantenan, maestronan y demas 
presente, pakico e ta un honor pe 
por ta presente na e ocasion special 
pe studiantenan y dicon e momento 
ta special pe tambe. 


Despues cu Prome Minister Wever 
- Croes a finalisa scol secundario, 
su soño tabata pa bira un dokter. 
El a inicia cu e estudio pa esaki 
na Costa Rica, sinembargo pa 
motibo di ‘heimwee’ a bolbe bek 
Aruba, bandonando e soño aki. 
Considerando cu e tempo ey Ley, 
tabata e unico estudio cu por a sigui 
na Universidad di Aruba, a opta pa 
haci esey. Awendia ta contento cu 
e decision di a studia Ley y obtene 
su ‘black coat’, no obstante, esun 
di dokter esta ‘white coat’ semper 
lo keda special pe, Premier Wever - 
Croes a expresa. 


Bisando esaki, Prome Minister a bisa 
e studiantenan tambe cu e periodo 
aki ta bin cu retonan, pero alabes 
e lo ta un periodo den cual lo siña 
hopi. Y ta importante pa semper 
corda e rason pa cual a cuminsa cu 
e estudio, paso na final ora di obtene 
e diploma, tur cos lo ta bale la pena. 


American University ta reconoce 
Prome Minister di Aruba 
Ademas, Prome Minister Wever-Croes 
na e ocasion a ricibi como regalo un 
cuadra di American University School 
of Medicine Aruba, como gratitud pa 
lidera Pais Aruba cu caracter, inteli- 
gencia y consciencia. 


Premier Wever - Croes: 


Exito na studiantenan cu a inicia nan carera den 
medicina na “American University of Medicine Aruba” 

D 
iadomingo atardi e ekipo di RCA Bohama taba- 
tin su prome compromiso den e temporada nobo 
di campeonato di AVB, division di Honor enfrentando 
e campeonm di division prome, esta e ekipo di San- 
ta Fe. 


E debuntantenan den e division mas halto, a pone e 
tricolornan un tiki bou di presion den e minuutnan 
inicial pero poco poco RCA a tuma e iniciativa over 
dominando den medio campo pero e gol ta bin cay 
den forma sorpresivo na otro banda. 
Riba un centro for di ala robes, portero Joshua Faro 
kende a debuta cu su ekipo nobo, ta sali pa inter- 
cepta e centro pero ta haci un mal calculacion di cual 
e centro delantero Deffery Banton ta probecha pa kop 
e bala den net y duna Santa Fe bentaha di 1-0. 
Mesora e ekipo di Solito a cuminsa combina mas miho 
riba tereno y a pasa pa domina e encuentro cu a bin 
resultga den e gol di empate na di 25 minuut pa medio 
di e delantero Jhon Silva cu e pone e marcado na 1-1. 
Santa Fe a limita su mes na un wega di contra atake 
cu no tabata efectivo pero RCA ta tuma bentaha na 
di 42 minuut ora cu e marcado di punta, Mark Jacobs 
combina bon riba e banda drechi y ta termina esaki 
den un hugada indivicual pa despues pone e bala den 
net paduna RCA bentaha di 2-1. Cu e anotacion aki 
tambe e prome parti di wega a yega su fin. 
Den di dos tempo RCA a perde grip riba e partido, 
caminda combinacionnan efectivo ta wordo combina 
perdida di bala den un forma hopi slordig cu a permiti 
Santa Fe contra ataca na algun ocasion. 
Na di 70 minuut riba otro perdida di bala pa motibo di 
mal paso, Santa Fe den un contra atake ta bin logra 
empata e wega na 2-2 ora cu Judah Gumbs probecha 
di un tremendo oportunidad pa anota e gol aki. 
RCA su wega den di dos tempo tabata menos efec- 
tivo comparta cu e prome tempo y tampoco a logra di 
crea situacionnan di gol manera tabata e caso den e 
prome periodo. 
A bin dura te na di 77 minuut ora cu Francis van der 
Linden c’un tiro di pafo di area penal, ta coloca e bala 
den skina ariba di gol pa asina duna RCA su prome 
triunfo di temporada ganando cu anotacion di 3-2. 
Prome cu e partido aki, directiva di SV RCA a tene un 
ceremonia di bautismo di uniformnan nobo pa varios 
si nan ekipo cu ta hungando den campeonatonan di 
AVB. 


RCA Bohama ta supera Santa Fe 
den inicio di campeonato AVB 

R 
.C.A. a batisa nan uniform division di honor y a presenta LI- 
FIDA su uniform y sponsor. 
Durante un encuentro familiar SV R.C.A. a presenta na Prensa 
nan staff Tecnico y hungadornan den division di honor 2022 – 
2023. E merdia aki a bira un atardi festivo unda cu R.C.A. Lifida 
U5 te cu U 20 a presenta nan uniform pa e Campeonato nobo aki. 
Ta di remarca cu e uniform a bai bek den e tradicional strepinan 
rood wit blauw. A haci presentacion di directiva nobo comis- 
ario y team manager: Dennerich Kelly, 2nda Secretaria:Tiana 
Leon, Secretaria: Arianne Westerburger, 2ndo tesorero: Anique 
Corsen, Tesorero:Devin de Veer, Vice president: Jean marc Ras y 
Presidente: Jeff Lopez. 


Na September cu a pasa RCA a introduci un Technische Beleid 
caminda cu nan ta haci nan muchanan central cu e mision pa e 
muchanan sigui desaroya nan conocemento den futbol y asina 
yuda den e crecemento di nos farmsystem. Cu e technische beleid 
aki RCA kier logra cu tur mucha ta haya un cantidad adecua di 
minuut di wega. Un team cu cantidad mas chikito ta haci cu nos 
coach nan por tin un miho bista riba e desaroyo di cada mucha 
futbolisticamente. Esaki sigur ta un reto paso RCA ta reconoci 
como un di e clubnan deportivo di mas grandi na Aruba den 
miembresia y tambe den titulo campeon of sub campeon. RCA 
ta conciente cu si bo kier crea hungadornan di futbol di calidad 
bo mester por dedica tempo na e muchanan y cu e Technische 
Beleid nan ta desea pa haci esaki posibel. Esaki ta un meta cu 
RCA tur hunto kier logra tanto como directiva, e hunta di tecnico, 
mayornan y e hungadonan esaki ta nan meta. E directiva nobo 
aki tin hopi metanan cu nan kier yega y ideanan cu nan lo bay 
implementa pa 2023. 


Un danki sigur ta bay na Lifida sponsors U9-1 Arcas & Partners, 
Smith & Dorlas, KJ y Jean’s towing, U9-2 Smith & Dorlas, Jean’s 
towing y KJ, U11- I Cinnabon, U13- 1 Aruba Bank, U20 Welcome 
Back Snack, LIFIDA PROFRAME a sponsor tur division di Lifida te 
cu U-13. 


RCA a introduci su staff tecnico pa division di honor 
Veron Albertz: Head coach 
Milvienne henriquez: Assistant Coach 
Gio Davelaar: assistant coach 
Alain Croes: Conditie trainer 
Felix malmaceda: Keepers trainer 
Icho Mattos : Team fysio 
Danny Kelly: Team Manager hunto cu Dennerich Kelly 
Sra Mandy Leijenaar- Werleman di Bohama Aruba – Proframe y 
srta Jessica De Veer di Tropical Bottling ta e sponsernan prin- 
cipal pa Division di honor e aña aki. Despues di un presentacion 
di hungadonan a batisa e uniform cu powerade y hungadornan a 
sali pa prepara pa nan prome wega contra Santa Fe. 


RCA a batisa uniform prome cu wega inaugural 

E 
kipo di golf di Aruba Bank 
a bini hunto pa participa 
den e Over the Moon Charity 
Night Golf Tournament di Ki- 
wanis Club of Palm Beach pa 
yuda recauda fondo pa ob- 
ranan di caridad. 
E ekipo a hunga un bon 
competencia y a pasa un rato 
ameno tur pa un bon causa. 
Ademas 
di 
yuda 
patro- 
cina e evento, Aruba Bank 
ta contento di por a uni e 
talento “den cas” pa competi 
den un actividad comunitario 
deportivo cu un meta pa yuda 
recauda fondo pa obranan di 
caridad. 
  
Nos ta felicita Kiwanis Club of 
Aruba cu un tremendo torneo 
pa un bon causa y ta felicita 
nos 
campeonan, 
Herman 
Brown, Lucio Maduro, Lisette 
Danker y Bryan Nemecek pa 
nan bon trabou. #WeCare 


N 
os atletanan Yesh- 
ua Dabian y John 
Giel di nos seleccion 
Arubano di Atletismo 
ta bira nos ganadonan 
overall Duo Male Re- 
lay kibrando e record 
anterior di 38.14 na e 
42 edicion di Turibana 
Loop organisa pa IBI- 
SA Aruba. 
Nos hobennan a core 
un tempo di 36.07 cual 
ta un mehoracion di 
tempo di 2.07. 
Pabien Yeshua y John 
y tambe na e coachnan 
pa e tremendo trabou. 


Ganadonan di Overall Duo Male Relay ta kibra record 


Aruba Bank ta hunga golf pa un bon causa 

Diamars, 13 September 2022 


WILLEMSTAD 
- 
Ministerio 
di 
Salubridad cu ta cay bou di minister 
Janga no ta scapa dje mepnan cu direc- 
tiva di CMC a parti p’e ineptonan cu ta 
tuma decision incompetente. 


E 
ministerio 
sistematicamente 
ta 
reserva un presupuesto di cuido 
inadecua pa cubri e servicionan hospi- 
talario di CMC na personanan sigura 
pa BVZ. 
E budget di cuido di 2019-2020 y 
2021 ta e topico di casonan den corte 
di apelacion. 
Pero en bes di casonan den corte CMC 
ta prefera pa yega na un solucion den 
dialogo cu e ministernan. 


CMC a trata na resolve e problema aki 
na varios ocasion y a manda hopi carta 


p’e gobiernonan di Corsou for di 2019, 
pero ainda no a haya contesta. 
Banda di e problema di e budget di 
cuido di SVB, CMC a pidi atencion pa 


situacion di COVID-19 y e aumento di 
gastonan cu no ta sigura. 
P’e topico aki tambe ta conta cu CMC 
ainda no a ricibi contesta dje minister. 


Ministerio di Salubridad sistematicamente 
a reserva insuficiente placa pa CMC 


WILLEMSTAD - Pa agrega na e situacion actual cu ta 
grave, ADC a credit CMC pa e saldo di 9.4 miyon florin 
pa 2020 y 2021, pero ainda tin un disputa pa 1.4 miyon 
florin di 2021 y control pa aña 2022 ainda no ta finalisa. 
Tabatin algun discrepancia den e aña 2020 y 2021 cu 
ADC no a admiti anteriormente, loke a genera descon- 
fiansa y consecuentemente e decision di termina e 
acuerdo di servicio entre CMC y ADC entrante 15 di 
november 2024. 
Na juli 2022 CMC a duna un evaluacion di e acuerdo di 
servicio entre CMC y ADC caminda CMC a indica areanan 
concreto pa mehora e cooperacion entre ADC y CMC a 
termino corto. 
Si esaki ta mehora, CMC ta dispuesto pa reconsidera 
su posicion actual di terminacion di e acuerdo. CMC lo 
keda pendiente di un dialogo cu gobierno pa soluciona 
e problemanan aki.” 


ADC tambe ta contribui formal 
n’e crisis financiero di CMC 

WILLEMSTAD - Durante juli 2022 e gastonan 
di tratamento relata na COVID-19 a yega un total 
di 15 miyon florin (di cua 4.8 miyon florin a keda 
paga na maart 2021) y pa tratamento di perso- 
nanan no sigura y indocumenta e total a yega 
16.7 miyon florin. 
Bou di ley actual CMC ta obliga pa brinda e cuido 
aki. 
Na tur e falta di fondonan aki ta resulta den un 
acumulacion di perdida di 148.4 miyon florin na 
juli 2022 y un acumulacion di debe na credito 
nan di 104.5 miyon florin, di cua CMC Vastgoed 
tin e debe mas grandi. 
Esaki ta duna un riesgo di termino medio y 
largo significante pa mantencion preventivo y 
colectivo, y tambe pa e capital necesario pa e 
programa di reemplaso di ekipo medico. Esaki ta 
necesario den 7 pa 12 aña. 


WILLEMSTAD - En conexion cu investigacion 
di echo (feitenonderzoek), Team di Maneho 
di Cuerpo Policial dia 11 di september 
2022 den oranan di anochi a duna un 
miembro di cuerpo, prohibicion di 
entrada na edificionan di polis. 


E medida di ordo aki ta pa investiga 
acusacionnan cu a sali den medi- 
onan social y cu ta tilda e miembro 
di comportacion indesea den esfera di 
trabou. 


Mientras cu e investigacion ta continua, e 
miembro aki no por eherce su funcion den Cuerpo 
Policial. 


En bista cu te ainda ta trata di un medida discipli- 
nario y e caso aki ta den investigacion, no por duna 
mas informacion tocante di esaki. 


CMC a gasta 31.7 miyon florin 
na cuida hendenan durante pandemia 


WILLEMSTAD 
- 
Diadomingo 
11 
di 
september 2022, den oranan di anochi 
Team di Maneho di Cuerpo Policial a 
duna un miembro di cuerpo, prohibi- 
cion di entrada na edificionan di 
polis. 
Esaki como medida disciplinario 
en conexion cu un investigacion 
relaciona cu comportacion inadec- 
uado cu a sali den medionan social 
y cu ta haci daño na e bon nomber 
di Cuerpo Policial. Tambe ta haciendo 
investigacion riba actonan incorecto di e 
miembro aki. 
Mientras cu e investigacion ta continua, e 
miembro aki no por eherce su funcion den Cuerpo 
Policial. 
En bista cu te ainda ta trata di un medida disciplinario 
y e caso aki ta den investigacion, no por duna mas 
informacion tocante di esaki. 


Prohibicion pa drenta 
localidadnan policial 


Prohibicion pa drenta 
localidadnan policial 

PHILIPSBURG - Mas cu 5 luna despues cu Dante Ottley 
(27) y Stevevanus Richardson (23) kendenan ta respon- 
sabel pa asesinato di Manuel Gomez López (28) y despues 
di a huy dje isla, nan a keda captura na Merca. 
Nan detencion a tuma luga na Fulton County, Georgia. 
Dia 31 di maart ultimo corte na Sint Maarten a condena nan 
a cay den gara di husticia Mericano. 
Dia 31 di maart ultimo un tribunal na Sint Maarten a condena 
e duo den ausencia pa asesinato premedita. 


Den prome instancia hues a absolve nan pasobra nan lo a 
mata e homber den defensa propio. Durante tratamento dje 
caso di apelacion, abogado general a pidi Corte Comun pa 
den caso nan yega na un condena, pa cera nan mesora. 
Diahuebs ultimo ora e tribuna a dicta sentencia di culpabil- 
idad e famianan dje victima so tabata presente: dje culpabel, 
ni nan sombra. 


Husticia di Sint Maarten a pidi Abogado General di Corsou 
pa pidi nan extradicion y unabes cu esaki ta tras di lomba, 
lo transporta Ottley cu Richardson pa bin sinta nan castigo 
na Sint Maarten. E papeleo fo’i momento cu esakinan drenta 
cerca autoridadnan Mericano te dia nan barca nan pa Sint 
Maarten ta dura dos pa tres luna. 


Fuga despues dje asesinato 
E dos pistolero a huy directamente despues cu nan a tira 
Gomez bispo di aña nobo 2018 riba e tereno di staciona 
auto dilanti dje club di prostitucion El Capitan. Grabacion di 
camara a mustra cu Gomez a core duro bay for di e asesi- 
nonan pero asina mes Ottley a likid’é cu 4 tiro. 
Su complice Richardson a dal dos paso y a los dos tiro di 
gracia riba Gomez. E huesnan a haya despues di a studia e 
grabacion cu un tal W. James kende tabata cu Gomez den 
e club bispo di aña nobo, tambe a core limpi bay ora e dos 
criminalnan a likida Gomez. 


Tambe e grabacion ta mustra cu Ottley a bira y canando tras 
di James a tir’é den su lomba y seguidamente Richardson 
tambe a bira pa enfrenta James y esaki a tir’é ocho biaha. 
James a sobrevivi e atentado contra su bida pasobra e 
tabatin chaleco antibala bisti. 
Ounke hues den promé instancia a absolve e duo di ases- 
inato premedita di Gomez, corte a condena nan na 21 luna 
preso pa posesion ilegal di arma. Seis dje 21 lunanan di 
castigo tabata condicional. 


N’e momentonan ey ya nan a sinta nan castigo y cuater dia 
despues di nan condena Corte di Husticia a ordena nan cera 
nan inmediatamente declarando nan fugitivo di ley. 
Fo’i dje tempo ey husticia a bin ta busca nan. 
Sint Maarten a pidi autoridadnan internacional pa ta alerta 
pe duo pero unabes cu a captura nan, Ministerio Publico lo 
supervisa ehecucion di nan extradicion pa nan sinta nan 
castigo. 


Dos fugitivo maton di Sint Maarten 
a keda aresta na Merca 

Fortaleza Pa Famia 


ASINA e palabra di Dios ta bisa: Y haci esaki conociendo 
e tempo , cu ya ta ora pa boso lanta for di soño,pasobra 
awor salbacion ta mas cerca cu e tempo cu nos a kere. 
Nochi ta cerca di pasa, y dia ta cerca di habri. 


P’esey laga nos pone tur e obranan di scuridad un banda, 
y bisti e armadura di lus. Laga nos comporta nos mes 
decentemente manera den dia, no den parandiamento y 
den buracheria, no den inmoralidad sexual,y den sensu- 
alidad, no den pleito y envidia. 


Ma bisti boso cu Señor Hesus Cristo y no haci provision 
pa e carni, pa cumpli cu su mal deseonan. 
(Romanonan 13:11-14) 


Tur e obranan di carni ta evidente y ta para skirbi 
den Galationan capitulo 5: 19- 21 cual nan ta: 
Inmoralidad, Impuresa, Sensualidad, Idolatria, Bruheria, 
Hostilidad, 
Bringamento, 
Jaloersheid, 
Rabiamento, 
Bringamento, Pleitamento, Desacuerdo, Doctrina falso, 
Envidia, Buracheria, parandiamento, y cosnan asina aki 
di cual mi ta spierta boso di antemano, mescos cu mi a 
spierta boso caba di antemano,cu esnan cu ta practica 
sorto di cosnan asina lo no hereda e reino di Dios. 
P’esey nos tin di tene bon cuenta pa no apoya maldad. 


Y e palabra di Dios ta spierta nos bisando: Ma sabi esaki, 
cu den e ultimo dianan temponan trabahoso lo bini. 
Pasobra hende lo bira estimado di nan mes. 
Estimado di placa, arogante, gabado y blasfemado. 
Desobedecido na mayornan, ingrato, impio, sin amor, 
ireconciliabel, cu mala lenga. 
Sin dominio propio, grosero, Odiado di loke ta bon, traido, 
imprudente, soberbe. 


Mas bien stimado di placer cu stimado di Dios. 
Cu tin apariencia di ta religioso berde, ma cu ta nenga Su 
poder, evita sorto di hendenan aki. 
(2 Timoteo 3:1-9). 


Ta importante pa nos pone Cristo Hesus prome den nos 
bida, nos hogar y mantene un bida di oracion. 


Pa evita pa nos cay den desobediencia, y asina perde 
temor di Dios,pero hende hopi biaha ta haci bofon di Dios 
y ta haci compromiso cu mundo en bes di busca cara di 
Dios. 


Maldad ta loer tur caminda y nos mester ta para firme pa 
restringi maldad y no cay den duda, pa complace hende 
y asina pusha un generacion den caminda di perdicion. 


Nos no por apoya nada cu ta bay contra boluntad y prin- 
cipionan di Dios, pasobra e cosnan aki ta pone e furia di 
Dios lanta. (Romanonan 2 vers 5-7). 


Ki ora un hende ta desobediente? Ora e persona sa masha 
bon cu Dios no ta di acuerdo cu locual cu e ta haci, pero 
e ta haci’e toch pa orguyo, placa, posicion,amistad etc., y 
ta pone un banda e palabra di Dios, y ta apoya maldad . 


Dios ta bolbe spierta nos atrobe bisando; 
No gaña boso mes , Dios no ta laga haci bofon di dje, 
pasobra loke un hende sembra esaki tambe e lo cosecha. 
Pasobra esun cu sembra pa su mes carni lo cosecha 
corupcion for di e carni, ma esun sembra pa e Spirito lo 
cosecha bida eterna for di e Spirito. (Galationan 6: 7+8) 


Dios no kier pa di ningun forma nos cay den man di diabel 
p’esey e ta avisa nos bisando: 
Of boso no sa cu e inhustonan lo no hereda e reino di 
Dios .No laga nan gaña boso,ni fornicador, di adorado di 
dios falso, ni adultero, ni esnan afemina, ni homosexual, 
ni ladron, ni esnan golos pa placa, ni burache, ni blas- 
femado, ni estafado, lo no hereda e reino di Dios. (1 
Corintionan 6:9-10-11) 


Dios ta duna oportunidad pa tur hende arepenti, kere den 
Cristo Hesus, y biba pa Señor. 


Sinceramente, Pastor Marcel Balootje 


Nos no por apoya maldad 

Every life is noted and is cherished, 
and nothing loved is ever lost or perished. 


Tur cos aki na mundo tin su ora y su tempo, 
Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora pa odia, 
Predicador 3:1-2-4-7-8 


Cu hopi tristesa pero conforme cu boluntad di Dios nos ta 
anuncia fayecimento inespera di: 


Sr. Charles B. Baarh 
Cariñosamento yama 
“Opa, Charles of Charlie Sapaté” 
*21-03-1936 – †09-09-2022 
Na nomber di su: 


Mayornan: 
†Julius Charles Baarh 
†Rosa Natiividad Baarh-Paesch 


Yiunan cu e la stima masha hopi mes: 
Elizabeth Diana Baarh y Wim Voerman 
Charles Harold Baarh y Glenda Maduro 
Hugo Baarh y Marieta Hernandis 


Nietonan: 
Rudiaene Engelhart y esposo Jairzhino Semeleer 
Ru-Jean Engelhart y Elena (na Hulanda) 
Jeandre Engelhart (na Hulanda) 
†Hugmar Baarh 
Gerald Baarh 
Reginald Baarh 


Bisanietonan: Daenerys Semeleer 
Daemion Semeleer 


Rumannan: † Aureliano (Reyni) Paesch y yiunan 
†Tito Baarh y yiunan 
†Marco Baarh y yiunan 
†Egbert Baarh y yiunan 
†Fortunato Baarh y yiunan 
Cecilia Baarh y yiunan 
†Angelica Sweetnam – Baarh y yiunan 
†Maria Dirksz – Baarh y yiu 


Mama di su yiunan (Elsa), swa y cuñanan, comer y 
compernan, sobrino y sobrinanan, primo y primanan, iha, 
amigo y amiganan, su cuidadornan y compañeronan di San 
Pedro Paviljoen afdeling Azalea y demás famia na 
Aruba, Suriname, Hulanda y USA. 


Nos disculpa si den nos tristesa nos por a lubida cualquier 
persona. 


Acto di entiero lo tuma lugar na Royal Funeral Home 
diaranson 14 di September 2022 di 2’or pa 4’or di atardi. 


Condolencia lo tuma lugar na Royal Funeral Home diamars 13 
di September 2022 di 7’or pa 9’or di anochi. 


Nos ta lamenta cu despues di entiero nos no ta ricibi bishita di 
condolencia na cas. 


Señor ta mi wardador, mi’n tin falta di nada; den cunucu di 
yerba berd. E ta pone mi sosega. E ta hiba mi na awa trankil, 
pa mi bolbe haya forza. 
Salmo:23. 


Cu honda pena pero conforme cu boluntad di Señor nos ta 
participa fayecimento di: 


Donald Michael 
Orlando Rafael 
Dijkhoff 
Mihor conoci como 
“Donny of Dons” 
*12-07-1961 - †09-10-2022 


Na Nomber di: 
Su Esposa: 
Enrica Dijkhoff - Petrocchi 


Yiunan: 
Derrick & Magaly Dijkhoff – Arends 
Kimberly & Salam Hadi - Dijkhoff 
Juliën Dijkhoff 


Nieta y Nieto: 
Sukaynah & Ali Hadi 


Rumannan: 
Dorothy Dijkhoff y yiunan 
Elvis (Jose) y Coleta Dijkhoff y famia 
Feliz (Feli) y Ruthlin Dijkhoff y famia 
Jimmy y Judy Dijkhoff y famia 
Roland (Nando) y Loesje Dijkhoff y famia 


Primo y primanan, Swa y Cuñanan, subrino y subrinanan, 
ihanan, bisiñanan, conocirnan, 
ex coleganan di Post Aruba y demas famianan den exterior. 


Demas Famia: 
Dijkhoff, Arends, Hadi, Quant, Petrocchi, Jacobs, Leest, Croes, 
Irausquin, Ras, Hurtado, Wever, 
Van Balen, Gomez,de Abreu-Ribeiro, Lampe, Tromp, Kelly, 
Kock, Koolman. 
Disculpa nos si den nos tristesa nos por a lubida algun famia. 


Un palabra di agradecimento na: Cas di Cuido Betesda 


Anochi di Condolencia lo ta diahuebs 15 september for di 6’or 
di atardi pa 9’or di anho na Aurora Funeral Home 
Acto di entierro lo tuma lugar diabierna 16 september 2022 for 
di 1’or pa 4’or di atardi na Aurora Funeral Home despues lo sali 
pa Santana Catolico na San Nicolaas 


Despues di entierro nos lo no ricibi bishita di condolencia na 
cas. 


Nos lo aprecia y ta ricibi condolencia via telefoon, Whatsapp 
(5943595), facebook y via email: Dijkhoff@utaruba.com 

Every life is noted and is cherished, 
and nothing loved is ever lost or perished. 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon pero conforme cu 
boluntad di dios nos ta participa 


fayecimento di 
Glenda Tromp-Hek 
*6 februari 1957 - 9 september 2022 


Na nomber di su: 


Casa: 
Benito Tromp 


Yiu: 
Alessander Tromp 


Nietanan: 
Anjaly Alessandra Tromp 
Quanne Ortega 


Rumannan: 
Herman Hek 
Nestor Henriquez 
Isidro y Reina Henriquez y Famia 
†Dominico y †Ilse Henriquez y Famia 
Marcial y Marcela Henriquez y Famia 
Johnny Holsman y Famia 
Greta y Hassan Holsman-Laarsi y Famia 
Janet Holsman y Famia 
Humphrey y Delia Holsman y Famia 
Nelson y Mercedes Holsman y Famia 
Ruben Holsman 
Roy Holsman 
Shirley Holsman y Famia 


Su primo y primanan, subrino y subrinanan y su ihanan. 


Su bon amigo y amiganan, su ex-coleganan di ALM y di 
Departamento di Migración 


Demás Famianan: Hek, Tromp, Holsman, De Cuba, Henriquez, 
Dirks, Kock, Faro, Brokke, 
Laurence, Briesen, Almary, Laars, Padilla, Servais, Brete, 
Franken, Giel,Thiel, Nedd, 
Samson, Maduro, Fingal. 


Ta invita pa acto di despedida cual lo tuma lugar na Aurora 
Funeral Home diaranson 14 di september 2022 di 2pm - 4pm. 
Cremacion lo tuma lugar despues den seno familiar. 


Nos disculpa si den nos tristesa nos por a lubida cualkier 
nomber di famia of conocir. 


Nos ta lamenta cu despues di acto di cremación nos no por 
ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece cristianamente 


Wilfrido A. 
Commenencia 
*04-01-1956 - †11-09-2022 


Na nomber di su: 
Mayornan: 
Irma Commenencia-Lesire 
†Moises Commenencia 


Rumannan: 
Raymond y Marlie Commenencia y yiunan 
Hermilda y Gordon Toussaint y yiunan 
Dulce y Roel Bruinsma y yiu 
Mildred Commenencia y Victor Whitfield y yiu 
Rudolf Commenencia y yiunan 
Lidwina Commenencia y yiu 
Moises (Moi) Commenencia 


Famia mucho hopi pa menciona 


Sobrino y sobrinanan, primo y primanan, amigonan, su bon 
amiga Magaly Croes y famia, bisiñanan y ex-coleganan di 
douane 


Nos disculpa si den nos tristeza nos por a lubida un of otro 
famia. 


Ta invita pa e acto di despedida y entiero cu lo tuma lugar 
diahuebs 15 di September 2022 di 9’or pa 11’or di mainta na 
Aurora Funeral Home, despues saliendo pa Santana central 
na Sabana Basora. 


Despues di entiero no ta ricibi bishita di condolencia na cas. 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jose F. 
Boissard Araujo 
*21-08-1934 - †10-09-2022 


Acto di despedida lo wordo anuncia despues. 

Every life is noted and is cherished, 
and nothing loved is ever lost or perished. 


“Dios ta amor, y amor ta Dios, maske mi no ta na e 
mundo aki, tur dia lo mi ta banda di boso curason, mi 
por stens di loke Señor ta haci”. Salmo 33 
Cu hopi tristeza na nos curason, pero conforme cu e 
boluntad di nos bon Dios, nos ta anuncia fayecimento 
di nos Mama, nos Wela, Mi BisaWela, Mi Suegra, Tanta, 
Prima, Cuña, Comer, Amiga y pa hopi “Nana”: 
Sra. Viuda Máxima 
Kock-Koolman 
Cariñosamente yama Chima, 
Tan Chima of Nana 
*27 November 1944 
† 08 September 2022 


Na nomber di su: 
Esposo: 
† Thomas Juan “Tommy” Kock 


Yiunan: 
Burthy y Uka Kock 
Angie Kock 


Nieta:Zéninah Kock y Eduard Donata 
Nieto: Zenon Kock 
Su pret’i wowo cu a trece alegria den su bida, 
su Bisanieta: Elle-Mae Donata 
Tur su Rumannan den felis memoria 
Tur su Sobrina(o)nan y nan famia 
Prima(o)nan y nan famia 
Swa y Cuñanan y nan famia 
Ihanan, Comer y Compernan, 
Amiga y Amigonan 
Su bon bisiñanan di semper 
Su Muchanan di Garashi di TKST 
y demas famia y conocirnan. 


Ta keda invita pa acto di condolencia y entiero di nos 
defunto stima Maxima cual lo tuma lugar diaranson 
14 September 2022 for di 9or pa 11or di mainta na Misa 
Santa Filomena na Paradera y despues pa Santana 
Pastor Kraanwinkel na Paradera. 


Adres pa condolencia: Pavia # 2-A 
Nos disculpa si den nos dolor nos por a lubida un of otro 
famia. 
Nos ta lamenta cu despues di entiero nos no ta ricibi 
bishita di condolencia na cas. 


Mi a glorifica bo Cristo riba e mundo aki. 
Mi a termina e trabao cu abo a duna mi pa hasi. 
Warda tur esnan cu ta keda atras den bo nomber. 
Cu inmenso tristesa na nos curason, nos ta participa 
fayecimento di nos ser stima. 


Feliciano Timoteo Damian 
Miho conoci como “Teechi” 
*24-01-1936 ꝉ06-09-2022 


Na nomber di su: 
Esposa: 
Juliana Damian Boezem 
Yiunan: 
Jealda Damian y Anthony Vrolijk 
Marlon Damian y Sylvia Damian Boelhouwer 
ꝉ Strienda Damian 


Nietanan stima: 
Virginia Nuijten & Austin Esprit 
Anthajëan Vrolijk & Jeandré Tromp 
Lorain Damian & Bryan Werleman 


Unico bisanieta stima: Alaïssa Tromp 
Rumannan: 
ꝉ Eugenio Damian y famia 
Francisco Damian y famia 


Demas familia, subrinonan, subrinanan, primonan, primanan, 
conocirnan, bisiñanan, ihanan. Ex coleganan di Lago, Coastal, 
El Paso, Valero, Caribbean Palm Village y Casa Del Mar. 
Ta invita pa acto di entiero cual lo tuma lugar Diamars 13 di 
September 2022 for di 2:00 pm- 4:00pm na Aurora Funeral 
Home. Despues ta sali pa santana catolico, De Vries na Santa 
Cruz. 


Adres pa condelencia: Aurora Funeral Home, Dialuna 12 di 
September 2022 pa 7:00 pm -9:00pm. 


Nos ta disculpa si den momentonan di tristesa por a lubida 
ariba un of mas familia. 


Despues di entiero lo no por ricibi bishita di condolencia na cas. 

Every life is noted and is cherished, 
and nothing loved is ever lost or perished. 


“Señor ta mi Wardador, mi n’ tin falta di nada; 
Den cunucu di yerba berde, E ta pone mi sosega. 
E ta hiba mi na awa trankil, pa mi bolbe haña forsa” 


Cu inmenso tristesa den nos curason pero conforme cu boluntad di 
Dios, nos ta anuncia 
fayecimento inespera di nos querido tata, ruman, welo y omo: 


Sr. Rafael Koolman 
Mihor conoci como “Fai” 
Doño di caha d’orgel “Sorpresa” 
Tocado di wiri 
Ex-empleado di LAGO 
* 24 – 10 – 1934 † 08 -09 – 2022 


Na number di su: 
Mayornan: 
† sr. Jacobo Koolman 
†sra. Lucia Koolman 


Na nomber di su Ex-esposa: 
Dorilia Werleman 


Su yuinan: 
Roberto Koolman y Rachel Koolman- Kelly 
Maria Cristina Illene Koolman y Luis Kock 


Su nieto(a) nan. 


Rumannan: 
† Sra Maria Krozendijk-Koolman y famia 
† Sr. Placido Koolman y famia 
† Sra. Josefa Gomes-Koolman y famia 
Sr. Antonio Koolman y famia 
† Sr. Demetrio Koolman y famia (na Hulanda) 
† Sra. Angelina Koolman 
† Sra. Rosario Koolman 


Tur su sobrino y subrinanan, ihanan, primo y prima nan, swa nan y 
cuña, comper y comeran. 
Na tur su amigonan y tocadornan di caha d’ orgel y wiri di Aruba y 
di Curaçao. 
Na tur ex-empleado nan di LAGO. 


Gradicimento na: Enfermenero (a) nan di Wit Gele Kruis y 
Thuiszorg Jaburibari: Rufina Tromp, Patricia, Marbelis, Mirna, Flavia, 
Cintya, Geraldine, Angeli y Franchesca un danki di curazon di parti 
famia. 


Famianan: Koolman, Krozendijk, Gomes, Angela, Flanegin, Danio, 
Thiel, Dirksz, Werleman, Maduro, Kock, Kellly, Geerman, Irausquin, 
Curiel, Danje, Wernet, Croes, Loopstok, Solognier, Albertsz 


Y demas famianan ta invita tur amigo, bisiña y conocirnan pa 
asisti na e acto di enteiro cual cu ta tuma lugar Diamars 13 di 
September 2022 pa 11’or di mainta saliendo for Misa Inmaculada 
Concepcion pa Santana 
Catolico na Sta. Cruz. 


E restonan mortal lo ta reposa for di 9’or di mainta den Misa 
Inmaculada Concepcion na Sta. Cruz. 


Nos ta lamenta cu despues di enteiro nos no por ricibi bishita di 
condolencia na cas. 
Nos kier pidi nos disculpa si nos por a lubida un of otro famia den 
nos tristesa. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza 
~Cado Wever 


Rudsel Rafaël 
Conception 
“TiTi” 
* 25 Okt 1960 - + 8 Sept 2022 


Casa: Marcia Conception Winterdaal 


Yiunan: 
Gabriëlle y Noáhmi (Marlon) Peterson 
Rudmar 
Rachella 
Giannina & Giandra 
Ruman nan: 
Wilfred (shorombo) y Gerda Conception 
Meredith Conception y famia na HUL 
Myrugia Conception y famia na CUR 
Judith Charter y famia na USA 


Subrino(a) nan: 
Charetti Martina y ruman nan HUL 
Jenny Maduro y ruman nan HUL 
Mirugene Conception y ruman CUR 
Jeffrey Charter y ruman USA 
Sharlin Hooi y ruman CUR 


Primo y prima nan na Curacao: 
Wilbert Fransisca y ruman nan 
Edmond Conception y ruman nan 
Eric Job y ruman nan 
Igor Conception y ruman nan 
Marlon Eugenia y ruman nan 
Ike Jesurun y famia 
Regilia Rosa y ruman 
Jencho Sturley y ruman 
Sobra primo(a) nan di Boka 


Famia: Conception - Winterdaal - Zimmerman - Peterson - Larmonie 
- Kelly - Martina - Tremus - Job - Fransisca - Eugenia - Franciscus - 
Rosa - Jesrum - Geerman - Westerburger - Brete - Bronswinkel - Tromp 
- Ras – Navarro - Leito 


Team voetball Rooi Afo i Atletico deportivo, Dialysis care di HOH, Lite 
Life Medicab crew. 


Y demas famia, subrina(o)nan, prima(o)nan ihanan, comer y 
compernan, amiga(o)nan, bisiña nan y demas famia y amistadnan 
Aruba, Curacao, Hulanda, USA 


Acto di condolencia lo tuma lugar Dialuna, 12 september 2022, di 
7:00PM – 9:00PM na cas Paradera 157-D 
Acto di despedida cual lo tuma lugar na Aurora Funeral Home 
diaranson 14 di September 2022 di 9’or pa 11’or di mainta. 
Cremacion lo tuma lugar despues den seno familiar. 


Nos disculpa si den nos tristesa nos por a lubida un of otro famia. 
Nos ta lamenta cu despues di entiero nos no lo ricibi bishita di 
condolencia na cas. 


Primo y prima nan na Aruba: 
Roy Martina y ruman nan 
Mariela Franciscus y ruman 
nan 


Iha: Minuska Martina HUL 


Swa y cuña: Rigis & Harold 
Larmonie y famia 
Avery Winterdaal & 
Madelene Kelly 
Michael Winterdaal y famia 


Amigo nan di cas: 
Trinidad - Mario - Maria - 
Noly - Bencho – Armando 

CINCO aña pasa, dia 10 di September 
2017, Dr. Juan Francisco Sans hunto 
cu su señora Mariantonia Palacios a 
duna un concierto di piano presenta 
pa Arubaaanse Kunstkring den Cas di 
Cultura. Dr. Sans tabata un profesor 
eminente, nombra pa bida y investigado 
na Universidad Central di Venezuela. 


E tabata un historiado di musica y un 
musicologo cu a dedica mas di 35 aña 
na tocamento, composicion y investi- 
gado di tur loke musica ta encera. El 
a skirbi un cantidad di buki y su artic- 
ulonan cu ta raporta e descubrimen- 
tonan di su investigacionnan a haya 
reconocemento cientifico den diferente 
pais. Su CV por yena un buki. 


Despues di e concierto mi señora y ami 
tabatin e privilegio di pasa poco ora cu 
nan y Dr. Sans a expresa un fascinacion 
pa nos Papiamento. 


E tabata kier a lesa corant of 
buki skirbi den nos idioma. Mi 
a regale un copia di mi buki Un 
Arubiano Na Libia y mi a prim- 
intie cu mi lo manda articu- 
lonan cu mi tabata publica den 
corantnan local. 


Pa mi sorpresa, cuater dia 
despues mi a ricibi un carta 
caminda e ta skirbi: “Algo que 
he disfrutado inmensamente 
ha sido mi encuentro con el 
papiamento... me ha acer- 
cado a una lengua musical, de 
léxico florido, sintaxis única y 
construcciones 
gramaticales 
sorprendentes.” 
Esaki tabata reaccion di Dr. 
Sans despues di lesa e buki na 
Papiamento sin cu el a tuma 
un les di nos idioma materno! 
Como autor di mas di 400 arti- 
culo na Papiamento, mi a sinti 
mi hopi orguyoso ora cu mi a 
lesa e sentimentonan pa nos 
idioma. A drenta mi un gran 


felicidad cu mi a comparti cu otronan 
cu ta stima nos lenga y a traha duro pa 
formalis’e. 


Profesor Sans a haya e buki asina inte- 
resante cu el a les’e den apenas tres 
dia! El a comenta riba mayoria di e 
topiconan cu e buki ta describi y e ta 
conclui skirbiendo: “La edición es impe- 
cable, hermosa, y las fotos históricas 
terminan de darle un áurea especial a 
todas las historias”. 


Manera mas di 7 miyon otro Venezolano, 
e pareha Sans/Palacios a sali di nan pais 
na 2018 y nan a bay biba na Medellin, 
caminda nan a haya empleo mes ora. 
Desafortunadamente aña pasa e cruel 
malesa cancer a ataca Dr.Sans y e esfuer- 
sonan di mediconan tabata demasiado 
laat. Dia 27 di augustus el a fayece. 
Nos condolencia ta bay pa Sra 
Mariantonia y nos lo recorda Dr. Sans 
cu admiracion y afecto. 


Recordando Dr. Juan Francisco Sans, Musicologo 
Venezolano, Amigo di Aruba, R.I.P. 


Gradicimento 


Den nomber di su yiunan nos kier a gradici 
tur esnan cu di un manera of otro a duna 
sosten y consuelo durante e tempo dificil di 
fayecimento y entiero di nos Mama stima: 


Sylvia Marie 
Croes-Maduro 


Danki special na: 
Arelis Meza Bolivar, pa su pasenshi y 
dedicacion na Mama, su dokternan di cas 
Mungra y Aruna-Singh, personal di Cas Marie, 
Cas Cristelle y Cas di mi Chepa, dokternan 
di SABA y e team completo di Azalea na 
Paviljoen. 


Un danki special tambe ta bay na Aurora 
Funeral Home, Max Hassell pa su bunita 
presentacion y palabranan, Giovannino Kelly 
y Violeta Maduro-Boekhoudt pa nan bunita 
palabranan y Giannina Kelly y Gerrit Croes pa 
nan sosten. 

